Kannada-LLM-Labs/Wikipedia-Kn huggingface dataset:
ಹುಮುಸ್

ಹುಮುಸ್ ಬೇಯಿಸಿ ಅರೆದ ಕಡಲೆ ಅಥವಾ ಇತರ ಅವರೆಗಳಿಂದ ತಯಾರಿಸಲಾದ ಒಂದು ಲೆವಂಟೈನ್ ಅದ್ದು ವ್ಯಂಜನ ಅಥವಾ ಸ್ಪ್ರೆಡ್. ಇದಕ್ಕೆ ತಾಹೀನಿ, ಆಲಿವ್ ಎಣ್ಣೆ, ನಿಂಬೆರಸ, ಉಪ್ಪು ಮತ್ತು ಬೆಳ್ಳುಳ್ಳಿಯನ್ನು ಸೇರಿಸಲಾಗುತ್ತದೆ. ಇದು ಮಧ್ಯ ಪ್ರಾಚ್ಯ ಮತ್ತು ಮೆಡಿಟರೇನಿಯನ್ ಪ್ರದೇಶ, ಜೊತೆಗೆ ವಿಶ್ವದಾದ್ಯಂತ ಮಧ್ಯ ಪ್ರಾಚ್ಯ ಪಾಕಪದ್ಧತಿಯಲ್ಲಿ ಜನಪ್ರಿಯವಾಗಿದೆ. ಉತ್ತರ ಅಮೇರಿಕಾ ಮತ್ತು ಯೂರೋಪ್‍ನಲ್ಲಿನ ಬಹುತೇಕ ಕಿರಾಣಿ ಅಂಗಡಿಗಳಲ್ಲಿ ಇದನ್ನು ಕಾಣಬಹುದು.

ಒಂದು ಕ್ಷುಧಾವರ್ಧಕ ಮತ್ತು ಅದ್ದು ವ್ಯಂಜನವಾಗಿ, ಹುಮುಸ್ ಅನ್ನು ಪಿಟಾದಂತಹ ಫ಼್ಲ್ಯಾಟ್‍ಬ್ರೆಡ್‍ನೊಂದಿಗೆ ಬಡಿಸಲಾಗುತ್ತದೆ. ಇದನ್ನು ಮೇಜ಼ೇಯ ಭಾಗವಾಗಿಯೂ, ಅಥವಾ ಫ಼ಲಾಫ಼ಲ್, ಗ್ರಿಲ್ ಮಾಡಿದ ಕೋಳಿಮಾಂಸ, ಮೀನು ಅಥವಾ ಬದನೆಗೆ ಪಕ್ಕಖಾದ್ಯವಾಗಿ ಬಡಿಸಲಾಗುತ್ತದೆ. ಅಲಂಕರಣಗಳಲ್ಲಿ ಕತ್ತರಿಸಿದ ಟೊಮೇಟೊ, ಸೌತೆಕಾಯಿ, ಕೊತ್ತುಂಬರಿ, ಪಾರ್ಸ್ಲೇ, ಕಂದು ಬರುವಂತೆ ಬೇಯಿಸಿದ ಈರುಳ್ಳಿ, ಸಾಟೆಮಾಡಿದ ಅಣಬೆಗಳು, ಇಡೀ ಕಡಲೆಗಳು, ಆಲಿವ್ ಎಣ್ಣೆ, ಗಟ್ಟಿಯಾಗುವಂತೆ ಬೇಯಿಸಿದ ಮೊಟ್ಟೆಗಳು, ಪ್ಯಾಪ್ರಿಕಾ, ಸೂಮ್ಯಾಕ್, ಫ಼ಲ್, ಆಲಿವ್‍ಗಳು, ಉಪ್ಪಿನಕಾಯಿಗಳು ಮತ್ತು ಪೈನ್ ನಟ್‍ಗಳು ಸೇರಿವೆ. ಮಧ್ಯ ಪ್ರಾಚ್ಯದ ಹೊರಗೆ, ಇದನ್ನು ಕೆಲವೊಮ್ಮೆ ತೊರ್ತೀಯಾ ಚಿಪ್ಸ್ ಅಥವಾ ಕ್ರ್ಯಾಕರ್‌ಗಳೊಂದಿಗೆ ಬಡಿಸಲಾಗುತ್ತದೆ.

ಸಾಂಪ್ರದಾಯಿಕ ಹುಮುಸ್‍ನ ಮುಖ್ಯ ಘಟಕಾಂಶವಾದ ಕಡಲೆಯು ಗಣನೀಯ ಪ್ರಮಾಣದಲ್ಲಿ ನಾರು, ಪ್ರೋಟೀನ್, ಬಿ ವಿಟಮಿನ್‍ಗಳು, ಮ್ಯಾಂಗನೀಸ್ ಮತ್ತು ಇತರ ಪೌಷ್ಟಿಕಾಂಶಗಳನ್ನು ಹೊಂದಿದೆ. ಹುಮುಸ್‍ನ ಪಾಕವಿಧಾನಗಳು ಬದಲಾಗುವುದರಿಂದ ಪೋಷಣೀಯ ವಸ್ತುಗಳೂ ಬದಲಾಗುತ್ತವೆ ಮತ್ತು ಮುಖ್ಯವಾಗಿ ಕಡಲೆಗಳು, ತಾಹೀನಿ ಮತ್ತು ನೀರಿನ ತುಲನಾತ್ಮಕ ಅನುಪಾತಗಳನ್ನು ಆಧರಿಸಿವೆ. ೧೦೦ ಗ್ರಾಮ್ ಹುಮುಸ್ ಸುಮಾರು ೧೭೦ ಕ್ಯಾಲೊರಿ ಒದಗಿಸುತ್ತದೆ ಮತ್ತು ಅನೇಕ ಪೌಷ್ಟಿಕಾಂಶಗಳ ಬಹಳ ಒಳ್ಳೆ ಮೂಲವಾಗಿದೆ.

ಉಲ್ಲೇಖಗಳು

ಖಾದ್ಯ, ತಿನಿಸು
ಶೈಕ್ಷಣಿಕ ಹಂತ

ಶೈಕ್ಷಣಿಕ ಹಂತಗಳು ಎಂದರೆ ವಿಧ್ಯುಕ್ತ ಕಲಿಕೆಯ ಉಪವಿಭಾಗಗಳು ಮತ್ತು ಸಾಮಾನ್ಯವಾಗಿ ಮುಂಚಿನ ಬಾಲ್ಯದ ಶಿಕ್ಷಣ, ಪ್ರಾಥಮಿಕ ಶಿಕ್ಷಣ, ಪ್ರೌಢ ಶಿಕ್ಷಣ ಮತ್ತು ತೃತೀಯಕ (ಅಥವಾ ಉನ್ನತ) ಶಿಕ್ಷಣವನ್ನು ಒಳಗೊಳ್ಳುತ್ತವೆ. ತನ್ನ ಅಂತರರಾಷ್ಟ್ರೀಯ ಶಿಕ್ಷಣ ವ್ಯವಸ್ಥೆಯ ಪ್ರಮಾಣಕ ವರ್ಗೀಕರಣದಲ್ಲಿ (ಐಎಸ್‍ಸಿಇಡಿ) ಯುನೆಸ್ಕೊ ಏಳು ಸ್ತರಗಳ ಶಿಕ್ಷಣವನ್ನು ಗುರುತಿಸುತ್ತದೆ, ಸ್ತರ ೦ (ಪ್ರಾಥಮಿಕಪೂರ್ವ ಶಿಕ್ಷಣ) ಇಂದ ಸ್ತರ ೬ ರವರೆಗೆ (ಉನ್ನತ ಶಿಕ್ಷಣದ ಎರಡನೇ ಹಂತ). ಯುನೆಸ್ಕೊದ ಅಂತರರಾಷ್ಟ್ರೀಯ ಶಿಕ್ಷಣ ವಿಭಾಗವು ದೇಶ-ನಿರ್ದಿಷ್ಟ ಶಿಕ್ಷಣ ವ್ಯವಸ್ಥೆಗಳು ಮತ್ತು ಅವುಗಳ ಹಂತಗಳ ದತ್ತಸಂಚಯವನ್ನು ನಿರ್ವಹಿಸುತ್ತದೆ.

ಬಾಲ್ಯ ಮತ್ತು ಮುಂಚಿನ ಪ್ರೌಢಾವಸ್ಥೆಯ ಅವಧಿಯಲ್ಲಿನ ಶಿಕ್ಷಣವನ್ನು ಸಾಮಾನ್ಯವಾಗಿ ಬಾಲ್ಯ ವಿದ್ಯಾಭ್ಯಾಸದ ಎರಡು ಅಥವಾ ಮೂರು ಹಂತದ ವ್ಯವಸ್ಥೆ, ನಂತರ ತಮ್ಮ ವಿಧ್ಯುಕ್ತ ಶಿಕ್ಷಣವನ್ನು ಮುಂದುವರಿಸುವವರಿಗೆ ಇದನ್ನು ಅನುಸರಿಸುವ ಹೆಚ್ಚುವರಿ ಹಂತಗಳ ಉನ್ನತ ಶಿಕ್ಷಣ ಅಥವಾ ವೃತ್ತಿಪರ ಶಿಕ್ಷಣದ ಮೂಲಕ ಒದಗಿಸಲಾಗುತ್ತದೆ:
 ಶಿಶುವಿಹಾರದಲ್ಲಿ ಮುಂಚಿನ ಬಾಲ್ಯದ ಶಿಕ್ಷಣ
 ಪ್ರಾಥಮಿಕ ಶಾಲೆಯಲ್ಲಿ, ಮತ್ತು ಕೆಲವೊಮ್ಮೆ ಮಾಧ್ಯಮಿಕ ಶಾಲೆಯ ಮುಂಚಿನ ವರ್ಷಗಳಲ್ಲಿ ಪ್ರಾಥಮಿಕ ಶಿಕ್ಷಣ
 ಪ್ರೌಢ ಶಾಲೆಯಲ್ಲಿ, ಮತ್ತು ಕೆಲವೊಮ್ಮೆ ಮಾಧ್ಯಮಿಕ ಶಾಲೆಯ ನಂತರದ ವರ್ಷಗಳಲ್ಲಿ ಪ್ರೌಢ ಶಿಕ್ಷಣ
 ಉನ್ನತ ಶಿಕ್ಷಣ ಅಥವಾ ವೃತ್ತಿಪರ ಶಿಕ್ಷಣ

ಸಡ್ಬೆರಿ ಶಾಲೆಗಳು ವಿದ್ಯುಕ್ತ ತರಗತಿ ಮಟ್ಟಗಳು ಅಥವಾ ಶೈಕ್ಷಣಿಕ ಹಂತಗಳನ್ನು ಬಳಸುವುದಿಲ್ಲ. ಬದಲಾಗಿ, ಒಂದು ಪ್ರಜಾಸತ್ತೀಯ ಶೈಕ್ಷಣಿಕ ವ್ಯವಸ್ಥೆಯಲ್ಲಿ ೪ ರಿಂದ ೧೮ ವರ್ಷದ ವಿದ್ಯಾರ್ಥಿಗಳನ್ನು ಒಟ್ಟುಗೂಡಿಸಲಾಗುತ್ತದೆ, ಮತ್ತು ವಿಶೇಷ ಜ್ಞಾನ ಅಥವಾ ಸುರಕ್ಷತಾ ವಿಧಾನಗಳು ಅಗತ್ಯವಾದ ಉಪಕರಣವನ್ನು ಬಳಸಲು ಪ್ರಮಾಣೀಕರಣಗಳ ಸರಣಿಯ ಮೇಲೆ ಅವಲಂಬಿಸಲಾಗುತ್ತದೆ. ಈ ಪ್ರಮಾಣೀಕರಣಗಳು ಸಾಮಾನ್ಯವಾಗಿ ವಯಸ್ಸಿನಿಂದ ನಿರ್ಬಂಧಿತವಾಗಿರುವುದಿಲ್ಲ, ಬದಲಾಗಿ ತೋರಿಸಲಾದ ಸಾಮರ್ಥ್ಯದಿಂದ ನಿರ್ಬಂಧಿತವಾಗಿರುತ್ತವೆ.

ಭಾರತದಲ್ಲಿ, ಕೇಂದ್ರ ಮತ್ತು ಬಹುತೇಕ ರಾಜ್ಯ ಮಂಡಳಿಗಳು ಏಕಪ್ರಕಾರವಾಗಿ ಶಿಕ್ಷಣದ "೧೦+೨+೩" ಮಾದರಿಯನ್ನು ಅನುಸರಿಸುತ್ತವೆ. ಈ ಮಾದರಿಯಲ್ಲಿ, ೧೦ ವರ್ಷಗಳ ಅಧ್ಯಯನವನ್ನು ಶಾಲೆಗಳಲ್ಲಿ ಮಾಡಲಾಗುತ್ತದೆ, ಮತ್ತು ೨ ವರ್ಷದ ಅಧ್ಯಯನ ಪದವಿಪೂರ್ವ ಕಾಲೇಜುಗಳಲ್ಲಿ, ಮತ್ತು ನಂತರ ಸ್ನಾತಕ ಪದವಿಗಾಗಿ ೩ ವರ್ಷದ ಅಧ್ಯಯನ ಮಾಡಲಾಗುತ್ತದೆ. ಇಷ್ಟೇ ಅಲ್ಲದೆ ಮೊದಲ ೧೦ ವರ್ಷವನ್ನು ೪ ವರ್ಷದ ಪ್ರಾಥಮಿಕ ಶಿಕ್ಷಣ, ೬ ವರ್ಷದ ಪ್ರೌಢ ಶಾಲೆ ಮತ್ತು ೨ ವರ್ಷದ ಪದವಿಪೂರ್ವ ಕಾಲೇಜು ಶಿಕ್ಷಣವಾಗಿ ಉಪವಿಭಾಗಿಸಲಾಗುತ್ತದೆ.

ಉಲ್ಲೇಖಗಳು

ಶಿಕ್ಷಣ
ಇರುಳುಗಣ್ಣು

ಇರುಳುಗಣ್ಣು ತುಲನಾತ್ಮಕವಾಗಿ ಮಂದ ಬೆಳಕಿನಲ್ಲಿ ನೋಡಲು ಕಠಿಣ ಅಥವಾ ಅಸಾಧ್ಯವಾಗುವ ಪರಿಸ್ಥಿತಿ. ಇದು ಹಲವಾರು ನೇತ್ರರೋಗಗಳ ಲಕ್ಷಣವಾಗಿದೆ. ಇರುಳುಗಣ್ಣು ಹುಟ್ಟಿನಿಂದಲೇ ಇರಬಹುದು, ಅಥವಾ ಗಾಯ ಅಥವಾ ಅಪೌಷ್ಟಿಕತೆಯಿಂದ (ಉದಾಹರಣೆಗೆ, ವಿಟಮಿನ್ ಎಯ ಕೊರತೆ) ಉಂಟಾಗಬಹುದು. ಇದನ್ನು ಕತ್ತಲೆಗೆ ಸಾಕಾಗದಷ್ಟು ಹೊಂದಿಕೊಳ್ಳುವಿಕೆ ಎಂದು ವಿವರಿಸಬಹುದು.

ರೆಟಿನೈಟಿಸ್ ಪಿಗ್ಮೆಂಟೋಸಾ (ರೆಟಿನಾದಲ್ಲಿ ಕಪ್ಪುವರ್ಣ ಆಗುವಿಕೆ/ಹೆಚ್ಚುವಿಕೆ) ಇರುಳುಗಣ್ಣಿನ ಅತ್ಯಂತ ಸಾಮಾನ್ಯ ಕಾರಣವಾಗಿದೆ. ಈ ಕಾಯಿಲೆಯಲ್ಲಿ ರೆಟಿನಾದಲ್ಲಿನ ಕೋಲಾಕಾರದ ಜೀವಕೋಶಗಳು ಕ್ರಮೇಣವಾಗಿ ಬೆಳಕಿಗೆ ಪ್ರತಿಕ್ರಿಯಿಸುವ ತಮ್ಮ ಸಾಮರ್ಥ್ಯವನ್ನು ಕಳೆದುಕೊಳ್ಳುತ್ತವೆ. ಈ ಆನುವಂಶಿಕ ಸ್ಥಿತಿಯಿಂದ ಬಾಧಿತರಾದ ರೋಗಿಗಳು ಕ್ರಮೇಣ ಹೆಚ್ಚುವ ಇರುಳುಗಣ್ಣನ್ನು ಹೊಂದಿರುತ್ತಾರೆ ಮತ್ತು ಅಂತಿಮವಾಗಿ ಅವರ ಹಗಲುಸಮಯದ ದೃಷ್ಟಿಯ ಮೇಲೂ ಪ್ರಭಾವ ಆಗಬಹುದು. ಎಕ್ಸ್-ಸಂಬಂಧಿತ ಜನ್ಮಜಾತ ಸ್ಥಿರ ಇರುಳುಗಣ್ಣಿನಲ್ಲಿ, ಜನ್ಮದಿಂದಲೇ ಕೋಲಾಕಾರದ ಕೋಶಗಳು ಕೆಲಸವೇ ಮಾಡುವುದಿಲ್ಲ ಅಥವಾ ಬಹಳ ಕಡಿಮೆ ಕೆಲಸ ಮಾಡುತ್ತವೆ, ಆದರೆ ಈ ಪರಿಸ್ಥಿತಿ ಕೆಟ್ಟದಾಗುತ್ತ ಹೋಗುವುದಿಲ್ಲ. ರೆಟಿನಾಲ್ ಅಥವಾ ವಿಟಮಿನ್ ಎ ಯ ಕೊರತೆ ಇರುಳುಗಣ್ಣಿನ ಮತ್ತೊಂದು ಕಾರಣವಾಗಿದೆ. ವಿಟಮಿನ್ ಎ ಯನ್ನು ಮೀನು ಎಣ್ಣೆಗಳು ಮತ್ತು ಕ್ಷೀರೋತ್ಪನ್ನಗಳಿಂದ ಪಡೆಯಬಹುದು.

ಇದರ ವಿರುದ್ಧವಾದ ಸಮಸ್ಯೆ, ಅಂದರೆ ಉಜ್ಜ್ವಲ ಬೆಳಕಿನಲ್ಲಿ ನೋಡುವ ಅಸಾಮರ್ಥ್ಯವನ್ನು ಹಗಲುಕುರುಡು ಎಂದು ಕರೆಯಲಾಗುತ್ತದೆ. ಇದು ಹೆಚ್ಚು ಅಪರೂಪವಾಗಿದೆ.

ರೆಟಿನಾದ ಹೊರ ಪ್ರದೇಶವು ಶಂಕುವಿನಾಕಾರದ ಕೋಶಗಳಿಗಿಂತ ಹೆಚ್ಚು ಕೋಲಾಕಾರದ ಕೋಶಗಳಿಂದ ರೂಪಗೊಂಡಿರುವುದರಿಂದ, ಅಂಚಿನ ದೃಷ್ಟಿಯ ಹಾನಿಯು ಹಲವುವೇಳೆ ಇರುಳುಗಣ್ಣಾಗಿ ಪರಿಣಮಿಸುತ್ತದೆ. ಇರುಳುಗಣ್ಣಿನಿಂದ ನರಳುತ್ತಿರುವ ವ್ಯಕ್ತಿಗಳು ಕೇವಲ ರಾತ್ರಿಯಲ್ಲಿ ಕಡಿಮೆ ಕಾಣುವುದಷ್ಟೇ ಅಲ್ಲದೇ, ಅವರಿಗೆ ತಮ್ಮ ಕಣ್ಣುಗಳು ಉಜ್ಜ್ವಲ ಬೆಳಕಿನ ಪ್ರದೇಶಗಳಿಂದ ಮಂದ ಬೆಳಕಿನ ಪ್ರದೇಶಗಳಿಗೆ ಹೊಂದಿಕೊಳ್ಳಲು ಹೆಚ್ಚು ಸಮಯ ಬೇಕಾಗುತ್ತದೆ. ವೈದೃಶ್ಯ ದೃಷ್ಟಿಯೂ ಬಹಳವಾಗಿ ಕಡಿಮೆಯಾಗಬಹುದು.

ಕೋಲಾಕಾರದ ಕೋಶಗಳು ರೋಡಾಪ್ಸಿನ್ ಎಂದು ಕರೆಯಲ್ಪಡುವ ಗ್ರಾಹಿ ಪ್ರೋಟೀನನ್ನು ಹೊಂದಿರುತ್ತವೆ. ಬೆಳಕು ರೋಡಾಪ್ಸಿನ್ ಮೇಲೆ ಬಿದ್ದಾಗ, ಅದು ಅನೇಕ ಆಕಾರ ಸಂಬಂಧಿ ಬದಲಾವಣೆಗಳಿಗೆ ಒಳಗಾಗುತ್ತದೆ, ಅಂತಿಮವಾಗಿ ವಿದ್ಯುತ್ ಸಂಕೇತಗಳನ್ನು ಉತ್ಪಾದಿಸುತ್ತದೆ. ಇವನ್ನು ಚಾಕ್ಷುಷ ನರದ ಮೂಲಕ ಮಿದುಳಿಗೆ ಸಾಗಿಸಲಾಗುತ್ತದೆ. ಬೆಳಕಿನ ಅನುಪಸ್ಥಿತಿಯಲ್ಲಿ ರೋಡಾಪ್ಸಿನ್‍ನ ಪುನರುತ್ಪಾದನೆಯಾಗುತ್ತದೆ. ಶರೀರವು ವಿಟಮಿನ್ ಎ ಯಿಂದ ರೋಡಾಪ್ಸಿನ್ ಅನ್ನು ಸಂಶ್ಲೇಷಿಸುತ್ತದೆ, ಇದೇ ಕಾರಣದಿಂದಲೇ ವಿಟಮಿನ್ ಎ ಯ ಕೊರತೆ ಕಳಪೆ ದೃಷ್ಟಿಗೆ ಕಾರಣವಾಗುತ್ತದೆ.

ಕುರುಡು
ತನಿಕೆಲ್ಲ ಭರಣಿ

ತನಿಕೆಲ್ಲ ಭರಣಿ (ಜನನ 14 ಜುಲೈ 1954) ತೆಲುಗು ಚಿತ್ರರಂಗದಲ್ಲಿ ಓರ್ವ ಭಾರತೀಯ ಚಲನಚಿತ್ರ ನಟ, ಚಿತ್ರಕಥೆಗಾರ, ಸಂಭಾಷಣೆ ಬರಹಗಾರ, ಕವಿ, ರಂಗಭೂಮಿ ನಟ, ನಾಟಕಕಾರ ಮತ್ತು ನಿರ್ದೇಶಕ. ಅವರು 750 ಕ್ಕೂ ಹೆಚ್ಚು ಚಿತ್ರಗಳಲ್ಲಿ (ತಮಿಳು, ಕನ್ನಡ ಮತ್ತು ಹಿಂದಿ ಸೇರಿದಂತೆ) ಕೆಲಸ ಮಾಡಿದ್ದಾರೆ. ಅವರು ಆಂಧ್ರಪ್ರದೇಶ ರಾಜ್ಯ ನಂದಿ ಪ್ರಶಸ್ತಿಗಳನ್ನು ೩ ಬಾರಿ ಪಡೆದಿದ್ದಾರೆ  .

ಆರಂಭಿಕ ಜೀವನ 
ತನಿಕೆಲ್ಲಾ ಅವರ ಪೂರ್ವಜರು ತೆಲುಗು ಸಾಹಿತ್ಯದ ಕವಿಗಳು ಮತ್ತು ಸಾಹಿತ್ಯಿಕ ಕ್ಷೇತ್ರದಲ್ಲಿದ್ದರು ದಿವಾಕರ್ರ ವೆಂಕಟಾವಧನಿ ಮತ್ತು ವಿಶ್ವನಾಥ ಸತ್ಯನಾರಾಯಣ ಅವರ ಅಜ್ಜರು.ದಿವಕ್ಕರ್ಲಾ ತಿರುಪತಿ ಶಾಸ್ತ್ರಿ ತೆಲುಗು ಕವಿ ಇಬ್ಬರು ಒಬ್ಬರು ತಿರುಪತಿ ವೆಂಕಟ ಕಲ್ಲುಲು ಅವರ ಪುತ್ರ-ಚಿಕ್ಕಪ್ಪ. ತನಿಕೆಲ್ಲಾ ಅವರ ಕುಟುಂಬದ ಹೆಸರು, ಭರಣಿ ಅವರಿಗೆ ನೀಡಲ್ಪಟ್ಟ ಹೆಸರು.ತನಿಕೇಲಾ ಭರಣಿಯು ಶ್ರೀ ಶಿವ ಮತ್ತು ದೇವಿ ಪಾರ್ವತಿಯವರ ಮೆಚ್ಚುಗೆಯಲ್ಲಿ ಭಕ್ತಿಗೀತೆಗಳನ್ನು ಹಾಡುವ ಹೆಸರುವಾಸಿಯಾಗಿದ್ದಾರೆ

ವೃತ್ತಿಜೀವನ 
70 ರ ದಶಕದ ಮಧ್ಯಭಾಗದಲ್ಲಿ ಭರಣಿ ವೇದಿಕೆ ನಾಟಕಗಳನ್ನು ಮಾಡಿದರು ಮತ್ತು ಈ ಸಮಯದಲ್ಲಿ ಅವರು ರಲ್ಲಾಪಲ್ಲಿ ಎಂಬ ಓರ್ವ ಟಾಲಿವುಡ್ ನಟರು ಇವರನ್ನು ಪರಿಚಯಿಸಿದರು. ಅವರ ಸಹಾಯದಿಂದ ಭರಣಿ ಸಣ್ಣ ಸಂಭಾಷಣೆಗಳನ್ನು ಮತ್ತು ದೃಶ್ಯ ದೃಶ್ಯಗಳನ್ನು ಬರೆಯಲು ಪ್ರಾರಂಭಿಸಿದರು. ನಂತರ, ಅವರು ಥಿಯೇಟರ್ ಕಲೆಗಳಲ್ಲಿ ಡಿಪ್ಲೊಮವನ್ನು ಪಡೆದರು. ರಲ್ಲಾಪಲ್ಲಿ ಅವರ ಸಲಹೆಯನ್ನು ಅನುಸರಿಸಿ ಅವರು ಚೆನ್ನೈಗೆ ತೆರಳಿದರು.

ಅವರು 1984 ರಲ್ಲಿ ಕಾಂಚೂ ಕವಾಚಮ್ಗಾಗಿ ಸಂಭಾಷಣೆ ಬರಹಗಾರರಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಲೇಡೀಸ್ ಟೈಲರ್, ಶ್ರೀ ಕನಕಾ ಮಹಾಲಕ್ಷ್ಮಿ ರೆಕಾರ್ಡಿಂಗ್ ಡ್ಯಾನ್ಸ್ ಟ್ರೂಪ್ (1987), ವರುಸುದೂಚಡ್ (1988), ಚೆಟ್ಟು ಕಿಂಡಾ ಪ್ಲೆಡರ್ (1989), ಸ್ವರಾ ಕಲ್ಪನಾ (1989) 1989), ಶಿವ (1989) ಮತ್ತು ಸೀನು ವಸಂತಿ ಲಕ್ಷ್ಮಿ (2004). ಭರನಿ ಕೂಡ ಗುಂಡಮ್ಮಾಗರಿ ಮನವಡು ಸಾಹಿತ್ಯವನ್ನು ಬರೆದು ಹಾಡಿದ್ದಾರೆ (ಭಲೇ ಭಲೇತಿ ಮಾಂಡು).

ಅವರು 750 ಕ್ಕೂ ಹೆಚ್ಚು ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.ಲೇಡೀಸ್ ಟೈಲರ್ (1985) ಮತ್ತು ಶ್ರೀ ಕನಕಾ ಮಹಾಲಕ್ಷ್ಮಿ ರೆಕಾರ್ಡಿಂಗ್ ಡ್ಯಾನ್ಸ್ ಟ್ರೂಪ್ (1987) ದಲ್ಲಿ ಆರಂಭಗೊಂಡು, ಇದರಲ್ಲಿ ಅವರು ಡೋರಾ ಬಾಬು ಆಗಿ ಕಾಣಿಸಿಕೊಂಡರು. 1989 ರಲ್ಲಿ ಅವರು ನಾಗಾರ್ಜುನ ಅಭಿನಯಿಸಿದ ರಾಮ್ ಗೋಪಾಲ್ ವರ್ಮಾರಿಂದ ಬಂದ ಶಿವ ಚಿತ್ರದಲ್ಲಿ ಕಾಣಿಸಿಕೊಂಡರು. ಶಿವ ಚಿತ್ರದ ಬಿಡುಗಡೆಯೊಂದಿಗೆ ಅವರು ಹೆಚ್ಚಿನ ಮಾನ್ಯತೆಯನ್ನು ಪಡೆದರು ಮತ್ತು ಅವರ ಪಾತ್ರ ನಾನಾಜಿ ಇಡೀ ತೆಲುಗು ಪ್ರೇಕ್ಷಕರನ್ನು ಆಕರ್ಷಿಸಿತು.

ಅವರು 1999 ರಲ್ಲಿ ಹಿಂದಿ ಹಾಸ್ಯ ಚಲನಚಿತ್ರ ಮೇನ್ ತೆರೆ ಪ್ಯಾರ್ ಮೇ ಪಾಗಲ್ನಲ್ಲಿ ಪ್ರಮುಖ ಪಾತ್ರ ವಹಿಸಿದರು.ಸಮುದ್ರಾಮ್ನಲ್ಲಿ ಪಾತ್ರಕ್ಕಾಗಿ  ಅವರಿಗೆ ಅತ್ಯುತ್ತಮ ಖಳನಾಯಕನಾಗಿದ್ದ ನಂದಿ ಪ್ರಶಸ್ತಿಯನ್ನು ಗೆದ್ದುಕೊಂಡಿತು. 2000 ದ ನಂತರ, ಅವರು ಮನ್ಮಧುಡು (2002) ನಂತಹ ಸಿನೆಮಾಗಳಲ್ಲಿ ಹೆಚ್ಚು ಪ್ರೌಢ ಪಾತ್ರಗಳಲ್ಲಿ ನಟಿಸಲು ಪ್ರಾರಂಭಿಸಿದರು.ಓಕರಿಕಿ ಓಕರು (2003), ಸಾಂಬಾ (2004), ಮಲ್ಲಿಸ್ವರಿ, ಗೋದಾವರಿ (2006), ಮತ್ತು ಹ್ಯಾಪಿ (2006).

ತನೀಕೆಲ್ಲ ಭರಣಿ ನಿರ್ದೇಶಿಸಿದ ತೆಲುಗು ಚಿತ್ರ ಮಿಥುನಮ್ ಎಸ್. ಪಿ. ಬಾಲಸುಬ್ರಹ್ಮಣ್ಯಂ ಮತ್ತು ಲಕ್ಷ್ಮಿ ಒಳಗೊಂಡ 2012 ರ ಚಿತ್ರ. ತನೀಕೆಲ್ಲಾ ಭ್ರಾನೈ ಈ ಚಿತ್ರಕ್ಕಾಗಿ ಅತ್ಯುತ್ತಮ ನಿರ್ದೇಶನಕ್ಕಾಗಿ ಸಿನೆಮಾ  ಮಾ ವಿಶೇಷ ಜ್ಯೂರಿ ಪ್ರಶಸ್ತಿಯನ್ನು ಪಡೆದರು.

ನಾಟಕಗಳು (ನಾಟಕ)
ನಾಟಕಗಳು (ನಾಟಕ),ಜಂಬು ದ್ವೇಪಾಮ್,ಕೊಕೊರೊಕೊ,ಚಾಲ್ ಚಾಲ್ ಗುರ್ರಾಮ್
,ಗಾರ್ಧಭಂದಂ
ಗೋಗ್ರಹಾನಮ್

ಪ್ರಶಸ್ತಿಗಳು 
ಅತ್ಯುತ್ತಮ ಖಳನಾಯಕ - ಸಮಾಧಿ,ಅತ್ಯುತ್ತಮ ಪಾತ್ರ ನಟ - ನುವುವು ನನು,ಉತ್ತಮ ಸಂಭಾಷಣೆ ಬರಹಗಾರ ನಂದಿ ಪ್ರಶಸ್ತಿ - ಮಿಥುನಾಮ್ ಅತ್ಯುತ್ತಮ ನಟ - ಗ್ರಹಾನಂ ಚಿತ್ರಗಳಿಗೆ ೩ ಬಾರಿ ನಂದಿ ಪ್ರಶಸ್ತಿ ಪಡೆದಿದ್ದಾರೆ.ಸಿನಿಮಾ ಮಾ ಪ್ರಶಸ್ತಿಗಳು ಅತ್ಯುತ್ತಮ ನಿರ್ದೇಶಕಕ್ಕಾಗಿ ವಿಶೇಷ ಜ್ಯೂರಿ ಪ್ರಶಸ್ತಿ - ಮಿಥುನಮ್ (2013).ಸಂಗಮ್ ಅಕಾಡೆಮಿ ಪ್ರಶಸ್ತಿಗಳು
ತೆಲುಗು ಚಿತ್ರರಂಗದಲ್ಲಿ ಇಪ್ಪತ್ತೈದು ವರ್ಷಗಳ ಪೂರ್ಣಗೊಂಡ ಸಂದರ್ಭದಲ್ಲಿ  ಸಂಗಂ ಅಕಾಡೆಮಿ ಪ್ರಶಸ್ತಿ. ಕಿರು ಚಲನಚಿತ್ರಗಳಿಗಾಗಿ ಪ್ರಶಸ್ತಿಗಳು (ನಿರ್ದೇಶಕರಾಗಿ)
ಹತ್ತನೇ ಮುಂಬೈ ಅಂತರಾಷ್ಟ್ರೀಯ ಚಲನಚಿತ್ರೋತ್ಸವ ಪ್ರಶಸ್ತಿ,ಇದಾಹೊ ಪ್ಯಾನ್ಹ್ಯಾಂಡಲ್ - ಸಿರಾ-ದಿ ಇಂಕ್ಗಾಗಿ ಹೈದರಾಬಾದ್ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವ ಪ್ರಶಸ್ತಿ

ಬಾಹ್ಯ ಕೊಂಡಿಗಳು 

 http://www.tanikellabharani.com

ಉಲ್ಲೇಖಗಳು 

ತೆಲುಗು ಚಲನಚಿತ್ರ ನಟರು
ಮಿರ್ಚಿ ಕಾ ಸಾಲನ್

ಮಿರ್ಚಿ ಕಾ ಸಾಲನ್ ಹೈದರಾಬಾದ್‍ನ ಒಂದು ಜನಪ್ರಿಯ ಮೆಣಸಿನಕಾಯಿ ಮತ್ತು ಕಡಲೇಕಾಯಿಯ ಮೇಲೋಗರ. ಇದನ್ನು ಹೈದರಾಬಾದಿ ಬಿರಿಯಾನಿ ಜೊತೆಗೆ ಬಡಿಸಲಾಗುತ್ತದೆ. ಈ ಖಾದ್ಯವು ಹಸಿರು ಮೆಣಸಿನಕಾಯಿ, ಕಡಲೇಕಾಯಿ, ಎಳ್ಳು, ಒಣ ಕೊಬ್ಬರಿ, ಜೀರಿಗೆ, ಶುಂಠಿ ಹಾಗೂ ಬೆಳ್ಳುಳ್ಳಿ ಪೇಸ್ಟ್, ಅರಿಸಿನ ಪುಡಿ, ಪಲಾವ್ ಎಲೆ ಮತ್ತು ಗಟ್ಟಿ ಹುಣಸೆ ರಸವನ್ನು ಹೊಂದಿರುತ್ತದೆ.

ಮಿರ್ಚಿ ಕಾ ಸಾಲನ್ ಮದುವೆಗಳು ಮತ್ತು ವಿಶೇಷ ಸಮಾರಂಭಗಳಲ್ಲಿ ತಯಾರಿಸಲಾದ ಒಂದು ಸಾಂಪ್ರದಾಯಿಕ ಹೈದರಾಬಾದಿ ಖಾದ್ಯ. ಇದು ಅನ್ನ ಅಥವಾ ಚಪಾತಿಯೊಂದಿಗೆ ಬಡಿಸಲಾದ ಒಂದು ಖಾರದ ಭಕ್ಷ್ಯ. ಮೆಣಸಿನಕಾಯಿಯನ್ನು ಸಂಬಾರ ಪದಾರ್ಥಗಳಲ್ಲಿ ಬೇಯಿಸಲಾಗುತ್ತದೆ, ಮತ್ತು ಕಡಲೇಕಾಯಿಯು ಈ ಖಾದ್ಯಕ್ಕೆ ತರಿತರಿಯಾದ ರೂಪವನ್ನು ನೀಡುತ್ತದೆ. ಮೂಲತಃ ಇದನ್ನು ಭಾರತದಲ್ಲಿ ಲಭ್ಯವಾದ ಉದ್ದನೆಯ ಖಾರದ ಮೆಣಸಿನಕಾಯಿಗಳಿಂದ ತಯಾರಿಸಲಾಗುತ್ತದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
 Recipe for Mirchi ka Salan from Hyderabadi cuisine
 Recipe for Hyderabadi mirchi ka salan 

ಖಾದ್ಯ, ತಿನಿಸು
ಚಮಕ್ (ಚಲನಚಿತ್ರ)

ಸಿಂಪಲ್ ಸುನಿ ನಿರ್ದೇಶನ ಹಾಗು ಟಿ.ಅರ್.ಚಂದ್ರಶೇಖರ್ ಅವರ ನಿರ್ಮಾಣದಲ್ಲಿ, ೨೦೧೭ರಲ್ಲಿ ತೆರೆಕಂಡ ಕನ್ನಡ ಚಲನಚಿತ್ರ, ಚಮಕ್. ಗಣೇಶ್ ಹಾಗು ರಶ್ಮಿಕಾ ಮಂದಣ್ಣ ಮುಖ್ಯಪಾತ್ರಗಳಲ್ಲಿ ನಟಿಸಿರುವ ಈ ಚಿತ್ರದ ಮೊದಲನೆ ಕಿರುನೋಟವನ್ನು ೧೮ ಮೇ ೨೦೧೭ರಂದು ಬಿಡುಗಡೆ ಮಾಡಲಾಯಿತು. ಸಂತೋಷ್ ರೈ ಪತಾಜೆ ಛಾಯಾಗ್ರಹಣದಲ್ಲಿ ಮೂಡಿಬಂದ ಈ ಚಿತ್ರದ ಸಂಗೀತ ನಿರ್ದೇಶನವನ್ನು ಜುಡಾಹ್ ಸ್ಯಾಂಡಿಯವರು ನಿರ್ವಹಿಸಿದ್ದಾರೆ.ಈ ಚಿತ್ರವು ಸುನಿ ಹಾಗು ಗಣೇಶ್ ಜೋಡಿಯ ಮೊತ್ತಮೊದಲನೆ ಚಿತ್ರವಾಗಿದೆ. ಚಿತ್ರದ ಚಿತ್ರೀಕರಣವು ೧೪ ಏಪ್ರಿಲ್ ೨೦೧೭ ರಂದು ಬೆಂಗಳೂರಿನಲ್ಲಿ ಆರಂಭವಾಯಿತು. ಚಿತ್ರದ ಪ್ರಚಾರ ಕಾರ್ಯದ ಅಂಗವಾಗಿ ಚಿತ್ರತಂಡವು ೨೪ ಹಾಗು ೨೭ ಮೇ ತಿಂಗಳ ನಡುವೆ, ಚಿತ್ರದ ಹೋಳಿ ಹಾಡಿನ ಚಿತ್ರಿಕರಣದಲ್ಲಿ ಪಾಲ್ಗೊಳ್ಳಲು ಯುವಜನರಿಗೆ ಮುಕ್ತ ಅಹ್ವಾನ ನೀಡಿತ್ತು. ಚಿತ್ರದ ಕೆಲವು ಹಾಡುಗಳನ್ನು ಐರ್ಲೆಂಡಿನಲ್ಲಿ ಚಿತ್ರೀಕರಿಸಲಾಗಿದೆ.

ಕಥೆಯ ಸಾರಾಂಶ 
ಸ್ತ್ರೀರೋಗ ತಜ್ಞನಾದ ಖುಷ್(ಗಣೇಶ್) ಹಾಗೂ ಕಾರ್ಯಕ್ರಮಗಳನ್ನು ಸಂಯೋಜಿಸುವ ಕೆಲಸವುಳ್ಳ ಖುಷಿ(ರಶ್ಮಿಕಾ)ಯ ಮದುವೆ ಹಾಗು ಸಂಸಾರದ ಕಥೆ.

ತಾರಾಗಣ 

 ಗಣೇಶ್
 ರಶ್ಮಿಕಾ ಮಂದಣ್ಣ
 ಸಾಧು ಕೋಕಿಲ
 ರಘುರಾಮ್. ಡಿ.ಪಿ.
 ಸುಮಿತ್ರ

ಹಾಡುಗಳು 
ಜುಡಾಹ್ ಸ್ಯಾಂಡಿಯವರು ಈ ಚಿತ್ರಕ್ಕಾಗಿ ೫ ಹಾಡುಗಳನ್ನು ರಚಿಸಿದ್ದಾರೆ.

ಪ್ರತಿಕ್ರಿಯೆ 
ವಿಮರ್ಶಕರು ಹಾಗು ಪ್ರೇಕ್ಷಕರಿಂದ ಒಳ್ಳೆಯ ಪ್ರತಿಕ್ರಿಯೆ ಗಳಿಸಿದ ಚಿತ್ರವು, ಕೆಲವು ಚಿತ್ರಮಂದಿರಗಳಲ್ಲಿ ಶತದಿನೋತ್ಸವವನ್ನು ಸಹ ಆಚರಿಸಿತು. ಓಟ್ಟು ತನ್ನ ಕಾಲಮಾನದಲ್ಲಿ, ಸುಮಾರು ೩೦ ಕೋಟಿಯಷ್ಟು ಸಂಪಾದನೆ ಮಾಡಿದ ಚಮಕ್ ಚಿತ್ರವು "ಬ್ಲಾಕ್ ಬಸ್ಟರ್" ಏಂಬ ಹೆಗ್ಗಳಿಕೆಗೆ ಪಾತ್ರವಾಯಿತು.

ಬಾಹ್ಯ ಕೊಂಡಿಗಳು 

 Chamak on IMDb

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ವಸತಿ

ಮನೆ (ವಾಸಸ್ಥಾನ) ಎಂದರೆ ಒಬ್ಬ ವ್ಯಕ್ತಿ, ಕುಟುಂಬ, ಮನೆಜನ ಅಥವಾ ಒಂದು ಬುಡಕಟ್ಟಿನ ಹಲವಾರು ಕುಟುಂಬಗಳಿಗೆ ಶಾಶ್ವತ ಅಥವಾ ಅರೆಶಾಶ್ವತ ನಿವಾಸವಾಗಿ ಬಳಸಲಾದ ವಾಸಿಸುವ ಸ್ಥಳ. ಇದು ಹಲವುವೇಳೆ ಒಂದು ಮನೆ, ಅಪಾರ್ಟ್‌ಮಂಟ್, ಅಥವಾ ಬೇರೆ ಕಟ್ಟಡ, ಅಥವಾ ಪರ್ಯಾಯವಾಗಿ ಚರ ವಸತಿ, ದೋಣಿಮನೆ, ಮಡಸಬಹುದಾದ ಡೇರೆ ಅಥವಾ ಇತರ ಯಾವುದೇ ಸಾಗಿಸಬಲ್ಲ ಆಶ್ರಯವಾಗಿರುತ್ತದೆ. ಮಾನವ ಹಕ್ಕುಗಳ ಸಾರ್ವತ್ರಿಕ ಘೋಷಣೆಯ ೧೨ನೇ ಕಲಮಿನಲ್ಲಿ ಪ್ರತಿಷ್ಠಾಪಿತವಾದ ಏಕಾಂತತಾ ಹಕ್ಕಿಗೆ ಸಂಬಂಧಿಸಿದ ಅನೇಕ ದೇಶಗಳಲ್ಲಿನ ಸಂವಿಧಾನಿಕ ಕಾನೂನಿನ ನಿಯಮವೆಂದರೆ ಒಬ್ಬ ವ್ಯಕ್ತಿಯ ಆಶ್ರಯ ಸ್ಥಳವಾಗಿ ಮನೆಯ ಅನುಲ್ಲಂಘನೀಯತೆ.

ಮನೆಗಳು ಸಾಮಾನ್ಯವಾಗಿ ಮಲಗಲು, ಆಹಾರ ತಯಾರಿಸಲು, ತಿನ್ನಲು ಮತ್ತು ನೈರ್ಮಲ್ಯಕ್ಕೆ ಪ್ರದೇಶಗಳು ಮತ್ತು ಸೌಲಭ್ಯಗಳನ್ನು ಒದಗಿಸುತ್ತವೆ. ದೊಡ್ಡ ಗುಂಪುಗಳು ನರ್ಸಿಂಗ್ ಹೋಂ, ಮಕ್ಕಳ ವಸತಿಕೇಂದ್ರ, ಕಾನ್ವೆಂಟ್ ಅಥವಾ ಯಾವುದೇ ಹೋಲಿಕೆಯ ಸಂಸ್ಥೆಯಲ್ಲಿ ಇರಬಹುದು. ತೋಟದ ಮನೆಯು ಕೃಷಿ ಭೂಮಿ ಮತ್ತು ಸಾಕುಪ್ರಾಣಿಗಳಿಗಾಗಿ ಸೌಲಭ್ಯಗಳನ್ನೂ ಒಳಗೊಳ್ಳುತ್ತದೆ. ಹೆಚ್ಚು ಸುಭದ್ರ ನೆಲೆಗಳು ಲಭ್ಯವಿಲ್ಲದ ಕಡೆ, ಜನರು ಕೊಳಗೇರಿಗಳು ಮತ್ತು ಗುಡಿಸಲು ಪ್ರದೇಶಗಳಲ್ಲಿ ಕಂಡುಬರುವ ಅನೌಪಚಾರಿಕ ಮತ್ತು ಕೆಲವೊಮ್ಮೆ ಅಕ್ರಮವಾದ ಗುಡಿಸಿಲುಗಳಲ್ಲಿ ಇರಬಹುದು.

ಮನೆಯೆಂದರೆ ಮಾನವರಿಗೆ ವಸತಿಯಾಗಿ ಕಾರ್ಯನಿರ್ವಹಿಸುವ ಕಟ್ಟಡ. ಇದು ಅಲೆಮಾರಿ ಬುಡಕಟ್ಟುಗಳ ಮೂಲಭೂತ ಗುಡಿಸಲುಗಳಂತಹ ಸರಳ ವಾಸಸ್ಥಳಗಳಿಂದ ಹಿಡಿದು ಕೊಳಾಯಿ, ವಾತಾಯನ ಮತ್ತು ವಿದ್ಯುತ್ ವ್ಯವಸ್ಥೆಗಳಿರುವ ಕಟ್ಟಿಗೆ, ಇಟ್ಟಿಗೆ ಅಥವಾ ಇತರ ವಸ್ತುಗಳ ಸಂಕೀರ್ಣ, ಸ್ಥಿರ ರಚನೆಗಳನ್ನು ಒಳಗೊಳ್ಳಬಹುದು. ಬಹುತೇಕ ಸಮಕಾಲೀನ ಆಧುನಿಕ ಮನೆಗಳು ಕನಿಷ್ಠಪಕ್ಷ ಒಂದು ಮಲಗುವ ಕೋಣೆ, ಸ್ನಾನದ ಮನೆ, ಅಡಿಗೆ ಮನೆ, ಮತ್ತು ವಾಸದ ಕೊಠಡಿಯನ್ನು ಹೊಂದಿರುತ್ತವೆ. ಸಾಂಪ್ರದಾಯಿಕ ಕೃಷಿ ಉದ್ದೇಶಿತ ಸಮಾಜಗಳಲ್ಲಿ, ಕೋಳಿಗಳು ಅಥವಾ (ದನಗಳಂತಹ) ದೊಡ್ಡ ಜಾನುವಾರುಗಳಂತಹ ಸಾಕುಪ್ರಾಣಿಗಳು ಮಾನವರೊಂದಿಗೆ ಮನೆಯ ಒಂದು ಭಾಗವನ್ನು ಹಂಚಿಕೊಳ್ಳಬಹುದು. ಮನೆಯಲ್ಲಿ ಇರುವ ಸಾಮಾಜಿಕ ಘಟಕವನ್ನು ಮನೆಮಂದಿ/ಮನೆಜನ ಎಂದು ಕರೆಯಲಾಗುತ್ತದೆ. ಅತ್ಯಂತ ಸಾಮಾನ್ಯವಾಗಿ ಮನೆಜನರು ಯಾವುದೋ ವಿಧದ ಕುಟುಂಬ ಘಟಕವನ್ನು ರೂಪಿಸುತ್ತಾರಾದರೂ, ಮನೆಜನರೆಂದರೆ ಇತರ ಸಾಮಾಜಿಕ ಗುಂಪುಗಳು ಅಥವಾ ವ್ಯಕ್ತಿಗಳೂ ಆಗಿರಬಹುದು. ಜಾಗತೀಕರಣ, ನಗರೀಕರಣ ಮತ್ತು ಇತರ ಸಾಮಾಜಿಕ, ಆರ್ಥಿಕ, ಜನಸಂಖ್ಯಾ ಸಂಬಂಧಿ, ಹಾಗೂ ತಂತ್ರಜ್ಞಾನ ಸಂಬಂಧಿ ಕಾರಣಗಳ ಪರಿಣಾಮವಾಗಿ ವಸತಿಗಳ ವಿನ್ಯಾಸ ಮತ್ತು ರಚನೆ ಕೂಡ ಬದಲಾವಣೆಗೆ ಒಳಪಟ್ಟಿರುತ್ತದೆ. ವಿವಿಧ ಇತರ ಸಾಂಸ್ಕೃತಿಕ ಅಂಶಗಳು ಕೂಡ ಮನೆ ಸ್ಥಳದ ನಿರ್ಮಾಣ ಶೈಲಿ ಮತ್ತು ಮಾದರಿಗಳ ಮೇಲೆ ಪ್ರಭಾವ ಬೀರುತ್ತವೆ.

ಉಲ್ಲೇಖಗಳು

ಮಾನವ ಆವಾಸಸ್ಥಾನಗಳು
ದೇರಳಕಟ್ಟೆ

ದೇರಳಕಟ್ಟೆ, ಭಾರತದ, ಕರ್ನಾಟಕ ರಾಜ್ಯದ, ದಕ್ಷಿಣ ಕನ್ನಡ ಜಿಲ್ಲೆಯ, ಮಂಗಳೂರು ಹೊರವಲಯದಲ್ಲಿರುವ ಒಂದು ಚಿಕ್ಕ ಹಳ್ಳಿ. ಈ ಹಳ್ಳಿಯು ಒಂದು ಸಣ್ಣ ಜನಸಂಖ್ಯೆಯೊಂದಿಗೆ ಕೂಡಿದ ಒಂದು ಗುಡ್ಡವಾಗಿತ್ತು. ಈ ಹಳ್ಳಿಯು ಮಂಗಳೂರಿನ ಹೃದಯ ಭಾಗದಿಂದ ಮಂಗಳೂರು ವಿಶ್ವವಿದ್ಯಾನಿಲಯ, ಕೊಣಾಜೆಗೆ ಹೊಗುವ ದಾರಿಯಲ್ಲಿ ಇದೆ.  ನಿಟ್ಟೆ ಎಜುಕೇಶನ್ ಟ್ರಸ್ಟ್ ಮತ್ತು ಯೆನೆಪೋಯಾ ಸಮೂಹದಂತ  ಹಲವಾರು ಶೈಕ್ಷಣಿಕ ಸಂಸ್ಥೆಗಳ ಸಹಾಯದಿಂದ ಈ ಗ್ರಾಮ ನಿಧಾನವಾಗಿ ಒಂದು ಪಟ್ಟಣಕ್ಕೆ ರೂಪಾಂತರಗೊಂಡಿದೆ. ಈ ಹಳ್ಳಿಯು ಈಗ ಮಂಗಳೂರಿನ ಒಂದು ಶಿಕ್ಷಣ ಕೇಂದ್ರವಾಗಿದೆ.

ಉನ್ನತ ಶಿಕ್ಷಣ ಸಂಸ್ಥೆಗಳು

ನಿಟ್ಟೆ ಎಜುಕೇಶನ್ ಟ್ರಸ್ಟ್
ನಿಟ್ಟೆ ವಿಶ್ವವಿದ್ಯಾನಿಲಯವು ದೇರಳಕಟ್ಟೆಯಲ್ಲಿರುವ ಒಂದು ಪರಿಗಣಿತ ವಿಶ್ವವಿದ್ಯಾನಿಲಯವಾಗಿದೆ. ಈ ಸಂಸ್ಥೆಯು ನಿಟ್ಟೆ ವಿಶ್ವವಿದ್ಯಾನಿಲಯ ಟ್ರಸ್ಟಿನ ಅಡಿಯಲ್ಲಿ ಸ್ಥಾಪಿಸಲಾಗಿದೆ.  ನಿಟ್ಟೆ ವಿಶ್ವವಿದ್ಯಾನಿಲಯ ಟ್ರಸ್ಟನ್ನು,  ನಿಟ್ಟೆ ಎಜುಕೇಶನ್ ಟ್ರಸ್ಟ್ ಪ್ರಾಯೋಜಿಸಿದೆ. ಈ ಟ್ರಸ್ಟ್ 31 ಸಂಸ್ಥೆಗಳನ್ನು ನಿಟ್ಟೆಯ 3 ಕ್ಯಾಂಪಸ್ ಹಾಗು ಮಂಗಳೂರು ಮತ್ತು ಬೆಂಗಳೂರಿನಲ್ಲಿ ಸ್ಥಾಪಿಸಲಾಗಿದೆ.

ದೇರಳಕಟ್ಟೆ ನಿಟ್ಟೆ ವಿಶ್ವವಿದ್ಯಾನಿಲಯದ ಸಂಸ್ಥೆಗಳು

 ಕೆ.ಎಸ್ ಹೆಗ್ಡೆ ಮೆಡಿಕಲ್ ಅಕಾಡೆಮಿಯು KSHEMA ಎಂದೂ ಕರೆಯಲ್ಪಡುತ್ತದೆ.
 ಎ.ಬಿ ಶೆಟ್ಟಿ ಸ್ಮಾರಕ ದಂತ ವೈದ್ಯಕೀಯ ಕಾಲೇಜು.
 ನಿಟ್ಟೆ ಇನ್ಸ್ಟಿಟ್ಯೂಟ್ ಆಫ್ ಫಿಸಿಯೋಥೆರಪಿ.
 ನಿಟ್ಟೆ ಉಷಾ ಇನ್ಸ್ಟಿಟ್ಯೂಟ್ ಆಫ್ ನರ್ಸಿಂಗ್ ಸೈನ್ಸ್.
 ನಿಟ್ಟೆ ಆರ್ಕಿಟೆಕ್ಚರ್ ಕಾಲೇಜು.

ಯೆನಪೊಯಾ ವಿಶ್ವವಿದ್ಯಾಲಯ

ಯೆನಪೊಯಾ ವಿಶ್ವವಿದ್ಯಾನಿಲಯವು ಯು.ಜಿ.ಸಿ ಕಾಯಿದೆ, 1956 ರ ಸೆಕ್ಷನ್ 3 ರಡಿಯಲ್ಲಿ ವಿಶ್ವವಿದ್ಯಾಲಯವೆಂದು ಘೋಷಿಸಲ್ಪಟ್ಟಿದೆ  . ಈ ವಿಶ್ವವಿದ್ಯಾನಿಲಯಕ್ಕೆ NAAC ನಿಂದ 'A' ಶೇಣಿಯ ಮಾನ್ಯತೆ ಪಡೆದಿದೆ. ಈ 
ವಿಶ್ವವಿದ್ಯಾನಿಲಯವು ೨೦೦೮ ರಲ್ಲಿ ಸ್ಥಾಪಿಸಲಾಯಿತು.

ದೇರಳಕಟ್ಟೆ ಯುನಪೊಯಾ ವಿಶ್ವವಿದ್ಯಾನಿಲಯದ ಸಂಸ್ಥೆಗಳು

 ಯೆನಪೊಯಾ ಮೆಡಿಕಲ್ ಕಾಲೇಜು.
 ಯೆನಪೊಯಾ ದಂತ ವೈದ್ಯಕಿಯ ಕಾಲೇಜು ಮತ್ತು ಆಸ್ಪತ್ರೆ.
 ಯನಪೊಯಾ ಫಿಸಿಯೋಥೆರಪಿ ಕಾಲೇಜು.
 ಯೆನಪೊಯಾ ನರ್ಸಿಂಗ್ ಕಾಲೇಜು.
 ಯೆನಪೊಯಾ ಸೆಂಟರ್ ಫಾರ್ ಎಥಿಕ್ಸ್.

ಫಾದರ್ ಮುಲ್ಲರ್ ಹೋಮಿಯೋಪತಿ ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ

ಫಾದರ್ ಮುಲ್ಲರ್ ಹೋಮಿಯೋಪತಿ ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ, ಫಾದರ್ ಮುಲ್ಲರ್ ಚಾರಿಟಬಲ್ ಸಂಸ್ಥೆಯ ಒಂದು ಸಂಸ್ಥೆಯಾಗಿದೆ. ಈ ಕಾಲೇಜಿಗೆ NAAC ನಿಂದ 'A' ಶೇಣಿಯ ಮಾನ್ಯತೆ ಪಡೆದಿದೆ.

ಕಣಚೂರು ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ
ಕಣಚೂರು ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ, ಕಣಚೂರು ಇಸ್ಲಾಮಿಕ್ ಶಿಕ್ಷಣದ ಒಂದು ಸಂಸ್ಥೆಯಾಗಿದೆ.

 ಕಣಚೂರು ನರ್ಸಿಂಗ್ ಕಾಲೇಜು,
 ಕಣಚೂರು ಫಿಸಿಯೋಥೆರಫಿ ಕಾಲೇಜು.
 ಕಣಚೂರು ಫಾರಮೆಡಿಕಲ್ ಕಾಲೇಜು.
 ಕಣಚೂರು ಪದವಿ ಕಾಲೇಜು 
 ಕಣಚೂರು ಸಿಬಿಎಸ್ಇ ಶಾಲೆ.

ಉಲ್ಲೇಖಗಳು

ಬಾಹ್ಯಕೊಂಡಿಗಳು
ನಿಟ್ಟೆ ಎಜುಕೇಶನ್ ಟ್ರಸ್ಟ್
ಯೆನಪೊಯ ವಿಶ್ವವಿದ್ಯಾನಿಲಯ 
ಫಾದರ್ ಮುಲ್ಲರ್ ಹೋಮಿಯೋಪತಿ ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ
ಕಣಚೂರು ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ
ಚಿಕಿತ್ಸೆ

ಚಿಕಿತ್ಸೆ (ಇಲಾಜು, ಉಪಚಾರ) ಎಂದರೆ ರೋಗನಿದಾನದ ನಂತರ ಒಂದು ಆರೋಗ್ಯ ಸಮಸ್ಯೆಯ ಪರಿಹಾರದ ಪ್ರಯತ್ನ. ಮನೋರೋಗ ಚಿಕಿತ್ಸಕರು, ಮನೋರೋಗ ಪರಿಚರ್ಯಾ ವೃತ್ತಿಗರು, ಸಲಹೆಗಾರರು, ಮತ್ತು ಚಿಕಿತ್ಸಕ ಸಾಮಾಜಿಕ ಕರ್ಮಚಾರಿಗಳಂತಹ ಮನೋವಿಜ್ಞಾನಿಗಳು ಮತ್ತು ಇತರ ಮಾನಸಿಕ ಆರೋಗ್ಯ ವೃತ್ತಿಪರರಲ್ಲಿ, ಈ ಪದವು ನಿರ್ದಿಷ್ಟವಾಗಿ ಮಾನಸಿಕ ಚಿಕಿತ್ಸೆಯನ್ನು ಸೂಚಿಸಬಹುದು. ಒಂದು ನಿಯಮವಾಗಿ, ಪ್ರತಿ ಚಿಕಿತ್ಸೆಗೆ ಚಿಹ್ನೆಗಳು ಮತ್ತು ವಿರುದ್ಧಚಿಹ್ನೆಗಳು ಇರುತ್ತವೆ.

ಚಿಕಿತ್ಸಾ ತೀರ್ಮಾನಗಳು ಹಲವುವೇಳೆ ಔಪಚಾರಿಕ ಅಥವಾ ಅನೌಪಚಾರಿಕ ಕ್ರಮಾವಳಿ ಸಂಬಂಧಿ ಮಾರ್ಗದರ್ಶನ ಸೂತ್ರಗಳನ್ನು ಅನುಸರಿಸುತ್ತವೆ. ಚಿಕಿತ್ಸಾ ಆಯ್ಕೆಗಳನ್ನು ಹಲವುವೇಳೆ ಚಿಕಿತ್ಸಾ ವರ್ಗಗಳೆಂದು ಸ್ಥಾನಗಳಲ್ಲಿ ಅಥವಾ ಆದ್ಯತಾರೀತ್ಯವಾಗಿ ಜೋಡಿಸಬಹುದು : ಪ್ರಾಥಮಿಕ ವಿಧಾನದ ಚಿಕಿತ್ಸೆ, ದ್ವಿತೀಯಕ ವಿಧಾನದ ಚಿಕಿತ್ಸೆ, ತೃತೀಯಕ ವಿಧಾನದ ಚಿಕಿತ್ಸೆ, ಇತ್ಯಾದಿ. ಪ್ರಾಥಮಿಕ ವಿಧಾನದ ಚಿಕಿತ್ಸೆಯನ್ನು (ಕೆಲವೊಮ್ಮೆ ಪ್ರಾಥಮಿಕ ಚಿಕಿತ್ಸೆ, ಪ್ರವೇಶ ಚಿಕಿತ್ಸೆ, ಅಥವಾ ನೇರ ಚಿಕಿತ್ಸೆ ಎಂದೂ ಕರೆಯಲ್ಪಡುತ್ತದೆ) ಮೊದಲು ಪ್ರಯತ್ನಿಸಲಾಗುತ್ತದೆ. ಇತರ ಆಯ್ಕೆಗಳಿಗಿಂತ ಇದರ ಆದತ್ಯೆಯನ್ನು ಸಾಮಾನ್ಯವಾಗಿ: (1) ಅದರ ಅತ್ಯುತ್ತಮವಾಗಿ ಲಭ್ಯವಾದ ಪರಿಣಾಮಕಾರಿತ್ವ, ಸುರಕ್ಷತೆ, ಮತ್ತು ಸಹಿಷ್ಣುತೆಯ ಸಂಯೋಜನೆಯ ಚಿಕಿತ್ಸಕ ಪ್ರಯೋಗದ ಸಾಕ್ಷ್ಯದ ಆಧಾರದ ಮೇಲೆ ವಿಧ್ಯುಕ್ತವಾಗಿ ಶಿಫಾರಸು ಮಾಡಲಾಗುತ್ತದೆ ಅಥವಾ (2) ವೈದ್ಯರ ಚಿಕಿತ್ಸಕ ಅನುಭವವನ್ನು ಆಧರಿಸಿ ಆಯ್ಕೆ ಮಾಡಲಾಗುತ್ತದೆ. ಪ್ರಾಥಮಿಕ ವಿಧಾನದ ಚಿಕಿತ್ಸೆಯು ಸಮಸ್ಯೆಯನ್ನು ಪರಿಹರಿಸಲು ವಿಫಲವಾದರೆ ಅಥವಾ ಸಹಿಸಲಾಗದ ಅಡ್ಡಪರಿಣಾಮಗಳನ್ನು ಸೃಷ್ಟಿಸಿದರೆ, ಹೆಚ್ಚುವರಿ (ದ್ವಿತೀಯಕ ವಿಧಾನದ) ಚಿಕಿತ್ಸೆಗಳನ್ನು ಬದಲಿಯಾಗಿ ಕೈಗೊಳ್ಳಬಹುದು ಅಥವಾ ಚಿಕಿತ್ಸಾಕ್ರಮಕ್ಕೆ ಸೇರಿಸಬಹುದು, ಇದರ ನಂತರ ತೃತೀಯಕ ವಿಧಾನದ ಚಿಕಿತ್ಸೆಗಳು, ಇತ್ಯಾದಿ.

ಚಿಕಿತ್ಸಾ ಕ್ರಮಾವಳಿಗಳ ವಿಧ್ಯುಕ್ತವಾಗಿರುವಿಕೆ ಮತ್ತು ಚಿಕಿತ್ಸಾ ವರ್ಗಗಳ ಸ್ಥಾನಜೋಡಣೆಯು ಬಹಳ ವಿಸ್ತಾರವಾಗಿರುವ ಸಂದರ್ಭದ ಒಂದು ಉದಾಹರಣೆಯೆಂದರೆ ಕೀಮೊಥೆರಪಿ ಚಿಕಿತ್ಸಾಕ್ರಮಗಳು. ಕ್ಯಾನ್ಸರ್‌ನ ಕೆಲವು ರೂಪಗಳನ್ನು ಯಶಸ್ವಿಯಾಗಿ ಇಲಾಜು ಮಾಡುವಲ್ಲಿನ ಹೆಚ್ಚಿನ ಕಷ್ಟದ ಕಾರಣ, ಒಂದರ ನಂತರ ಮತ್ತೊಂದು ಚಿಕಿತ್ಸಾ ವರ್ಗವನ್ನು ಪ್ರಯತ್ನಿಸಬಹುದು. ಗಂತಿಶಾಸ್ತ್ರದಲ್ಲಿ, ಚಿಕಿತ್ಸಾ ವರ್ಗಗಳ ಎಣಿಕೆಯು ೧೦ ಅಥವಾ ೨೦ ಕೂಡ ಮುಟ್ಟಬಹುದು. ಹಲವುವೇಳೆ ಅನೇಕ ಚಿಕಿತ್ಸೆಗಳನ್ನು ಏಕಕಾಲದಲ್ಲಿ ಪ್ರಯತ್ನಿಸಬಹುದು (ಸಂಯೋಜನಾ ಚಿಕಿತ್ಸೆ ಅಥವಾ ಬಹುಚಿಕಿತ್ಸೆ). ಹಾಗಾಗಿ ಸಂಯೋಜನಾ ಕೀಮೊಥೆರಪಿಯನ್ನು ಪಾಲಿಕೀಮೊಥೆರಪಿ ಎಂದೂ ಕರೆಯಲಾಗುತ್ತದೆ. ಒಂದು ಕಾಲಕ್ಕೆ ಒಂದು ಕಾರಕ ಬಳಸುವ ಕೀಮೊಥೆರಪಿಯನ್ನು ಏಕಕಾರಕ ಚಿಕಿತ್ಸೆ ಎಂದು ಕರೆಯಲಾಗುತ್ತದೆ.

ಉಲ್ಲೇಖಗಳು

ವೈದ್ಯಶಾಸ್ತ್ರ
ಹೊಗೆಮಸಿ

ಹೊಗೆಮಸಿಯು ಹೈಡ್ರೊಕಾರ್ಬನ್‍ಗಳ ಅಪೂರ್ಣ ದಹನದಿಂದ ಉಂಟಾದ ಅಶುದ್ಧ ಇಂಗಾಲ ಕಣಗಳ ದ್ರವ್ಯರಾಶಿ. ಇದು ಹೆಚ್ಚು ಸರಿಯಾಗಿ ಅನಿಲ ಹಂತದ ದಹನ ಪ್ರಕ್ರಿಯೆಯ ಉತ್ಪನ್ನಕ್ಕೆ ಸೀಮಿತವಾಗಿದೆ, ಆದರೆ ಇದನ್ನು ಸಾಮಾನ್ಯವಾಗಿ ಉಷ್ಣಪರಿವರ್ತನೆಯ ಅವಧಿಯಲ್ಲಿ ವಾಯುಗಾಮಿಯಾಗಬಹುದಾದ ಕಲ್ಲಿದ್ದಲು, ಟೊಳ್ಳುಗೋಳಗಳು, ಕರಿಕಾದ ಕಟ್ಟಿಗೆ, ಮತ್ತು ಕೋಕ್‍ನಂತಹ ಶೇಷಾತ್ಮಕ ಉಷ್ಣವಿಭಜಿತ ಇಂಧನ ಕಣಗಳನ್ನು ಒಳಗೊಳ್ಳುವಂತೆ ವಿಸ್ತರಿಸಲಾಗುತ್ತದೆ.

ಹೊಗೆಮಸಿಯು ಕ್ಯಾನ್ಸರ್ ಮತ್ತು ಶ್ವಾಸಕೋಶ ರೋಗವನ್ನು ಉಂಟುಮಾಡುತ್ತದೆ, ಮತ್ತು ಜಾಗತಿಕ ತಾಪಮಾನ ಏರಿಕೆಯ ಎರಡನೇ ಅತಿ ದೊಡ್ಡ ಮಾನವ ಕಾರಣವಿರಬಹುದು.

ಪರಿಸರದಲ್ಲಿನ ಒಂದು ವಾಯುಗಾಮಿ ಮಾಲಿನ್ಯಕಾರಕವಾಗಿ ಹೊಗೆಮಸಿಯು ಅನೇಕ ವಿಭಿನ್ನ ಮೂಲಗಳನ್ನು ಹೊಂದಿದೆ, ಮತ್ತು ಇವೆಲ್ಲವೂ ಯಾವುದೋ ರೂಪದ ಉಷ್ಣಪರಿವರ್ತನೆಯ ಪರಿಣಾಮಗಳಾಗಿವೆ. ಇದರಲ್ಲಿ ಕಲ್ಲಿದ್ದಲು ಸುಡುವಿಕೆ, ಆಂತರಿಕ ದಹನ ಬಿಣಿಗೆಗಳು, ವಿದ್ಯುತ್ ಸ್ಥಾವರದ ಕುದಿಹಂಡೆಗಳು, ಹಾಗ್ ಇಂಧನದ ಕುದಿಹಂಡೆಗಳು, ಕೇಂದ್ರ ಆವಿ ಉಷ್ಣದ ಕುದಿಹಂಡೆಗಳು, ತ್ಯಾಜ್ಯ ದಹನ, ಸ್ಥಳೀಯ ಜಮೀನಿನಲ್ಲಿನ ಸುಡುವಿಕೆ, ಮನೆ ಬೆಂಕಿಗಳು, ಕಾಡ್ಗಿಚ್ಚುಗಳು, ಬೆಂಕಿಗೂಡುಗಳು, ಮತ್ತು ಕುಲುಮೆಗಳಿಂದ ಸೃಷ್ಟಿಯಾದ ಹೊಗೆಮಸಿ ಸೇರಿದೆ. ಈ ಬಾಹ್ಯ ಮೂಲಗಳ ಜೊತೆಗೆ ಒಳಾಂಗಣ ಪರಿಸರ ಮೂಲಗಳೂ ಕೊಡುಗೆ ನೀಡುತ್ತವೆ. ಈ ಮೂಲಗಳಲ್ಲಿ ಸಸ್ಯವಸ್ತುವಿನ ಹೊಗೆ, ಅಡುಗೆ, ಎಣ್ಣೆ ದೀಪಗಳು, ಮೆಣದ ಬತ್ತಿಗಳು, ಧೂಳು ನೆಲೆಗೊಂಡ ಕ್ವಾರ್ಟ್ಝ್/ಹ್ಯಾಲೊಜೆನ್ ದೀಪಗಳು, ಅಗ್ನಿ ಸ್ಥಳಗಳು, ವಾಹನಗಳಿಂದ ನಿಷ್ಕಾಸ ಉತ್ಸರ್ಜನಗಳು, ಮತ್ತು ದೋಷಯುಕ್ತ ಕುಲುಮೆಗಳು ಸೇರಿವೆ. ಬಹಳ ಕಡಿಮೆ ಸಾರತೆಯಲ್ಲಿ ಹೊಗೆಮಸಿಯು ಮೇಲ್ಮೈಗಳನ್ನು ಕಪ್ಪಾಗಿಸುವಲ್ಲಿ ಅಥವಾ ಕಣ ರಾಶಿಗಳನ್ನು ರಚಿಸುವಲ್ಲಿ ಸಮರ್ಥವಾಗಿದೆ, ಉದಾಹರಣೆಗೆ ವಾತಾಯನ ವ್ಯವಸ್ಥೆಗಳಿಂದಾದವು ಕಪ್ಪಾಗಿ ಕಾಣುತ್ತವೆ. ಹೊಗೆಮಸಿಯು ಗೋಡೆಗಳು ಹಾಗೂ ಛಾವಣಿಗಳು ಅಥವಾ ಗೋಡೆಗಳು ಮತ್ತು ನೆಲಹಾಸು ಕೂಡುವ ಸ್ಥಳದ ಬಣ್ಣ ಮಾಸುವಿಕೆಯ ಪ್ರಧಾನ ಕಾರಣವಾಗಿದೆ. ಹೊಗೆಮಸಿಯು ಸಾಮಾನ್ಯವಾಗಿ ಹಲಗೆಕಟ್ಟು ವಿದ್ಯುತ್ ತಾಪನ ಘಟಕಗಳ ಮೇಲಿನ ಗೊಡೆಗಳ ಬಣ್ಣ ಮಾಸುವಿಕೆಗೆ ಹೊಣೆಯಾಗಿರುತ್ತದೆ.

ಹೊಗೆಮಸಿ, ವಿಶೇಷವಾಗಿ ಡೀಸಲ್ ನಿಷ್ಕಾಸ ಮಾಲಿನ್ಯ ಗಾಳಿಯಲ್ಲಿನ ಒಟ್ಟು ಅಪಾಯಕಾರಿ ಮಾಲಿನ್ಯದ ಕಾಲುಭಾಗಕ್ಕಿಂತ ಹೆಚ್ಚಿನದಕ್ಕೆ ಕಾರಣವಾಗಿದೆ.

ಉಲ್ಲೇಖಗಳು

ಇಂಗಾಲದ ರೂಪಗಳು
ತಾಪ್ಸಿ ಪನ್ನು

ತಾಪ್ಸಿ ಪನ್ನು ಒಬ್ಬ ಭಾರತೀಯ ನಟಿ.  ಅವರು ೧ ಆಗಸ್ಟ್ ೧೯೮೫ರಲ್ಲಿ ಜನಿಸಿದರು. ಅವರು ಅನೇಕ ಬಾಲಿವುಡ್ ಹಾಗು ದಕ್ಷಿಣ ಭಾರತೀಯ ಭಾಷೆಗಳ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. ನಟಿಯಾಗುವ ಮುಂಚೆ ಸಾಫ್ಟ್ವೇರ್ ಎಂಜಿನಿಯರಾಗಿ ಹಾಗೂ ಮಾಡೆಲಿಂಗ್ ಕ್ಷೇತ್ರದಿಂದ ವೃತ್ತಿಜೀವನವನ್ನು ಪ್ರಾರಂಬಿಸಿದರು. ಅವರ ಮಾಡೆಲಿಂಗ್ ವೃತ್ತಿಜೀವನದ ಅವಧಿಯಲ್ಲಿ ಹಲವಾರು ಜಾಹೀರಾತುಗಳಲ್ಲಿ ಕಾಣಿಸಿಕೊಂಡರು.

ತಾಪ್ಸಿಯವರು ತಮ್ಮ ನಟನಾ ಪಾದಾರ್ಪಣೆಯನ್ನು ೨೦೧೦ರಲ್ಲಿ ರಾಘವೆಂದ್ರ ರಾವ್ ರವರು ನಿರ್ದೇಶಿಸಿದ ಜುಮಾನ್ದಿ ನಾದಮ್ ಎಂಬ ತೆಲುಗು ಚಲನಚಿತ್ರದಿಂದ ಆರಂಭಿಸಿದರು. ಅಂದಿನಿಂದ ಆದುಕಲಂ, ವಸ್ತಾಡು ನಾ ರಾಜು ಮತ್ತು ಮಿಸ್ಟರ್ ಪರ್ಫೆಕ್ಟ್ನಂತಹ ವಿಮರ್ಶಾತ್ಮಕವಾಗಿ ಮೆಚ್ಚುಗೆ ಪಡೆದ ಹಲವಾರು ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಅವರ ತಮಿಳು ಚಿತ್ರ ಆದುಕಲಂ 58 ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳಲ್ಲಿ ಆರು ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳನ್ನು ಗೆದ್ದುಕೊಂಡಿದೆ. ಅವರು ಮಲಯಾಳಂ ಚಲನಚಿತ್ರದಲ್ಲಿಯೂ ಕೆಲಸ ಮಾಡಿದ್ದಾರೆ ಹಾಗೂ ಮೂರು ತೆಲುಗು ಚಿತ್ರಗಳಿಗೆ ಮತ್ತು ಹಲವಾರು ಹಿಂದಿ ಚಲನಚಿತ್ರಗಳಿಗೆ ಸಹಿ ಹಾಕಿದ್ದಾರೆ. ತಮಿಳು ಚಲನಚಿತ್ರ ಅರಾಂಬಮ್ (2013) ಚಿತ್ರದಲ್ಲಿನ ಅಭಿನಯಕ್ಕಾಗಿ 2014 ರ ಎಡಿಸನ್ ಪ್ರಶಸ್ತಿಯಲ್ಲಿ ಅವರಿಗೆ ಹೆಚ್ಚಿನ ಉತ್ಸಾಹಭರಿತ ಅಭಿನಯ-ಮಹಿಳಾ ಪ್ರಶಸ್ತಿಯನ್ನು ನೀಡಲಾಯಿತು. 2015 ರಲ್ಲಿ ಅವರು ವಿಮರ್ಶಾತ್ಮಕವಾಗಿ ಮತ್ತು ವಾಣಿಜ್ಯಿಕವಾಗಿ ಯಶಸ್ವಿಯಾದ ಬೇಬಿ ಚಲನಚಿತ್ರದಲ್ಲಿ ನಟಿಸಿದ್ದಾರೆ. ಅವರು ಪಿಂಕ್ (2016), ದಿ ಗಾಜಿ ಅಟ್ಯಾಕ್ (2017), ಮತ್ತು ಜುಡ್ವಾ 2 (2017) ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.

ಆರಂಭಿಕ ಜೀವನ
ತಾಪ್ಸಿಯವರು ೧ ಆಗಸ್ಟ್ ೧೯೮೫ರಲ್ಲಿ ನವ ದೆಹಲಿಯಲ್ಲಿ ಜನಿಸಿದರು. ಅವರ ತಂಗಿ ಶಗುನ್ ಪನ್ನು. ಇವರನ್ನು ಸಹ ಚಲನಚಿತ್ರೋದ್ಯಮಕ್ಕೆ ತರಬೇಕೆಂಬ  ಆಸೆಯನ್ನು ವ್ಯಕ್ತಪಡಿಸಿದ್ದಾರೆ. ಅವರು ದೆಹಲಿಯ ಅಶೋಕ್ ವಿಹಾರ್ನಲ್ಲಿರುವ ಮಾತಾ ಜೈ ಕೌರ್ ಪಬ್ಲಿಕ್ ಶಾಲೆಯಲ್ಲಿ ತಮ್ಮ ಶಾಲಾ ಶಿಕ್ಷಣವನ್ನು ಪೂರೈಸಿದರು.  ನವ ದೆಹಲಿಯ ಗುರು ತೇಜ್ ಬಹದ್ದೂರ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಿಂದ ಕಂಪ್ಯೂಟರ್ ಸೈನ್ಸ್ ಎಂಜಿನಿಯರಿಂಗ್ನಲ್ಲಿ ಪದವಿ ಪಡೆದರು. ನಂತರ ಅವರು ಸಾಫ್ಟ್ವೇರ್ ಇಂಜಿನಿಯರ್ ಆಗಿ ಕೆಲಸ ಮಾಡಿದರು. ಚಾನೆಲ್ V ಯ ಪ್ರತಿಭಾ ಪ್ರದರ್ಶನ ಗೆಟ್ ಗಾರ್ಜಿಯಸ್ಗೆ ಆಯ್ಕೆಯಾಗಿ ತಮ್ಮ ಮಾಡೆಲಿಂಗ್ ಜೀವನವನ್ನು ಆರಂಬಿಸಿದರು.  ಇದು ಅವರನ್ನು ನಟನೆಗೆ ಆಕರ್ಶಿಸಿತು. ತಾಪ್ಸಿ ಹಲವಾರು ಮುದ್ರಿತ ಹಾಗೂ ದೂರದರ್ಶನ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡಿದ್ದಾರೆ. 2008 ಫೆಮಿನಾ ಮಿಸ್ ಇಂಡಿಯಾ ಸ್ಪರ್ಧೆಯಲ್ಲಿ ಪಾಂಟಲೂನ್ಸ್ ಫೆಮಿನಾ ಮಿಸ್ ಫ್ರೆಶ್ ಫೇಸ್ ಮತ್ತು ಸಫಿ ಫೆಮಿನಾ ಮಿಸ್ ಬ್ಯೂಟಿಫುಲ್ ಸ್ಕಿನ್ ಸೇರಿದಂತೆ  ಹಲವಾರು ಪ್ರಶಸ್ತಿಗಳನ್ನು ಗೆದ್ದಿದ್ದಾರೆ.  ಅವರು ರಿಲಯನ್ಸ್ ಟ್ರೆಂಡ್ಸ್, ರೆಡ್ ಎಫ್ಎಂ 93.5, ಯುನಿಸ್ಟೈಲ್ ಇಮೇಜ್, ಕೋಕಾ-ಕೋಲಾ, ಮೊಟೊರೊಲಾ, ಪಾಂಟಲೂನ್, ಪಿವಿಆರ್ ಸಿನಿಮಾಸ್, ಸ್ಟ್ಯಾಂಡರ್ಡ್ ಚಾರ್ಟರ್ಡ್ ಬ್ಯಾಂಕ್, ಡಬೂರ್, ಏರ್ಟೆಲ್, ಟಾಟಾ ಡೊಕೊಮೊ, ವರ್ಲ್ಡ್ ಗೋಲ್ಡ್ ಕೌನ್ಸಿಲ್, ಹ್ಯಾವೆಲ್ಸ್ ಮತ್ತು ವಾರ್ಧಾನ್ ಮುಂತಾದ ಬ್ರಾಂಡ್ ಅಂಬಾಸಿಡರ್ ಆದರು.  ಜಸ್ಟ್ ಫಾರ್ ವುಮೆನ್ ಮತ್ತು ಮಾಸ್ಟಾರ್ಸ್ ನಿಯತಕಾಲಿಕೆಗಳ ಮುಖಪುಟದಲ್ಲಿ ಅವರು ಕಾಣಿಸಿಕೊಂಡಿದ್ದಾರೆ. ಕೆಲವು ವರ್ಷಗಳ ನಂತರ, ಅವರಿಗೆ ಮಾಡೆಲಿಂಗ್ ಮೂಲಕ ಸರಿಯಾದ ಮಾನ್ಯತೆಯನ್ನು ಪಡೆಯಲು ಸಾಧ್ಯವಾಗಲಿಲ್ಲ, ಆದರಿಂದ ಮಾಡೆಲಿಂಗ್ನಲ್ಲಿ ಆಸಕ್ತಿ ಕಳೆದುಕೊಂಡರು.

೨೦೧೬ ರಿಂದ
ಬೇಬಿ ಚಲನಚಿತ್ರದ ನಂತರ,  ತಾಪ್ಸಿ ಶುಕ್ಜಿತ್ ಸಿರ್ಕಾರ್ ಅವರ ಚಲನಚಿತ್ರವಾದ ಪಿಂಕ್ ಮತ್ತು ದ್ವಿಭಾಷಾ ಜಲಾಂತರ್ಗಾಮಿ ಚಿತ್ರ ಘಾಝಿ ಚಿತದಲ್ಲಿ ನಟಿಸಿದರು.  ಪ್ರಕಾಶ್ ರಾಜ್ ಅವರ ಹಿಂದಿ ನಿರ್ದೇಶನದ ಮೊದಲ ಚಿತ್ರವಾದ ತಡ್ಕದಲ್ಲಿ  ಅವರು ಕಾರ್ಯನಿರ್ವಹಿಸುತ್ತಿದ್ದಾರೆ.  ಅವರು ಬೇಬಿ ಚಿತ್ರದ ಪೂರ್ವಭಾವಿಯಾಗಿ ನಾಮ್ ಶಬಾನಾ ಚಿತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ನಂತರ ತಾಪ್ಸಿ, ಡೇವಿಡ್ ಧವನ್ ರವರು ನಿರ್ದೇಶಿಸಿದ  ಜುಡ್ವಾ 2 ಚಿತ್ರದಲ್ಲಿ ನಟಿಸಿದರು.

ಉಲ್ಲೇಖ
ದ್ವೈತ

ಹಿಂದೂ ತತ್ತ್ವಶಾಸ್ತ್ರದ ವೇದಾಂತ ಸಂಪ್ರದಾಯದಲ್ಲಿ ಉಪ-ಶಾಲೆಯಾಗಿದೆ. ಪರ್ಯಾಯವಾಗಿ ಭೇದವಾದ, ತತ್ವವಾದ ಮತ್ತು ಬಿಂಬಪ್ರತಿಬಿಂಬವಾದ ಎಂದು ಕರೆಯಲ್ಪಡುವ, ದ್ವೈತ ವೇದಾಂತ ಉಪ-ಶಾಲೆಯನ್ನು 13 ನೇ ಶತಮಾನದ ವಿದ್ವಾಂಸ ಮಧ್ವಾಚಾರ್ಯರು ಸ್ಥಾಪಿಸಿದರು.  ದೇವರು (ವಿಷ್ಣು, ಸುಪ್ರೀಂ ಆತ್ಮ) ಮತ್ತು ವೈಯಕ್ತಿಕ ಆತ್ಮಗಳು   ಸ್ವತಂತ್ರ ವಾಸ್ತವತೆಗಳೆಂದು ಅಸ್ತಿತ್ವದಲ್ಲಿವೆ, ಮತ್ತು ಇವುಗಳು ವಿಭಿನ್ನವಾಗಿವೆ ಎಂದು ದ್ವೈತ ವೇದಾಂತ ಶಾಲೆಯು ನಂಬುತ್ತದೆ. ದ್ವೈತ ಶಾಲೆಯು ವೇದಾಂತದ ಇತರ ಎರಡು ಪ್ರಮುಖ ಉಪ-ಶಾಲೆಗಳಾದ ಆದಿ ಶಂಕರನ ಅದ್ವೈತ ವೇದಾಂತವನ್ನು ವಿಲಕ್ಷಣವಾಗಿ ತೋರಿಸುತ್ತದೆ - ಅಂತಿಮ ವಾಸ್ತವತೆ (ಬ್ರಾಹ್ಮಣ) ಮತ್ತು ಮಾನವನ ಆತ್ಮವು ಒಂದೇ ಆಗಿರುತ್ತದೆ ಮತ್ತು ಎಲ್ಲಾ ವಾಸ್ತವತೆಯು ಒಂಟಿಯಾಗಿ ಏಕೀಕರಿಸಲ್ಪಟ್ಟಿದೆ, ಮತ್ತು ರಾಮನುಜಾದ ವಿಶಿಷ್ಟಾದ್ವೈತ ಅರ್ಹತೆಯನ್ನು ಹೊಂದಿದ್ದಾರೆ ನೈತಿಕತೆ - ಅಂತಿಮ ವಾಸ್ತವ (ಬ್ರಹ್ಮನ್) ಮತ್ತು ಮಾನವನ ಆತ್ಮವು ವಿಭಿನ್ನವಾಗಿವೆ ಆದರೆ ಸಂಭಾವ್ಯತೆಗೆ ಸಮಾನವಾಗಿದೆ. 

ದ್ವೈತ ಸಿದ್ದಾಂತ ೧೩ನೆ ಶತಮಾನದಲ್ಲಿ ದಕ್ಷಿಣ ಭಾರತದ ಕರ್ನಾಟಕದಲ್ಲಿ ಮಧ್ವಾಚಾರ್ಯರಿಂದ ಪ್ರಚಾರಕ್ಕೆ ಬಂತು. ದೇವರು ಬಿಂಬ, ಜೀವರು ಅವನ ಪ್ರತಿಬಿಂಬ ಎಂದು ಹೇಳಿದ ಮಧ್ವರು, ಭಕ್ತಿ ಹಾಗು ದೇವರ ಬಗ್ಗೆ ಜ್ಞಾನದಿಂದ ಜೀವರು ಮೋಕ್ಷ ಹೊಂದಬಹುದೆಂದು ಪ್ರತಿಪಾದಿಸಿದರು.  ವಿಷ್ಣುವೇ ಪರಮಾತ್ಮ, ಉಳಿದ ದೇವತೆಗಳೆಲ್ಲ ಅವನ ಅಧೀನ.  ಅವರೆಲ್ಲ ಜ್ಞಾನಕ್ಕನುಗುಣವಾಗಿ ವಿವಿಧ ಕಕ್ಷೆಯಲ್ಲಿ ಬರುತ್ತಾರೆ.  ಈ ತಾರತಮ್ಯ ತಿಳಿದು ದೇವತಾ ಉಪಾಸನೆ ಮಾಡಬೇಕೆನ್ನುವುದು ಅವರ ವಾದ.

ಉಲ್ಲೇಖ

ತತ್ವಶಾಸ್ತ್ರ
ಶಾಹಿದ್ ಕಪೂರ್

ಶಾಹಿದ್ ಕಪೂರ್ ಒಬ್ಬ ಹಿಂದಿ ಚಲನಚಿತ್ರ ನಟ. ಅವರು ೨೫ ಫೆಬ್ರವರಿ ೧೯೮೧ ರಂದು ಜನಿಸಿದರು. ಅತ್ಯಂತ ಆಕರ್ಷಕ ಹಾಗೂ ಖ್ಯಾತ ವ್ಯಕ್ತಿಗಳಲ್ಲಿ ಒಬ್ಬರೆಂದು ಮಾಧ್ಯಮದಲ್ಲಿ ಉಲ್ಲೇಖಿಸಲ್ಪಟ್ಟಿರುವ ಇವರು ಏರಿಳಿತದ ವೃತ್ತಿಜೀವನದ  ಹೊರತಾಗಿಯೂ ತನ್ನ ಜನಪ್ರಿಯತೆಯನ್ನು ನಿರ್ವಹಿಸಿದ್ದಾರೆ. ಪ್ರಣಯ ಪಾತ್ರಗಳಲ್ಲಿ ಅಭಿನಯಿಸಲು ಆರಂಭದಲ್ಲಿ ಗುರುತಿಸಲ್ಪಟ್ಟ ಇವರು ನಂತರ ಸಾಹಸಮಯ ಚಿತ್ರಗಳಲ್ಲಿ ಅಭಿನಯಿಸಲು ಪ್ರಾರಂಬಿಸಿದರು. ಅವರು ಮೂರು ಫಿಲ್ಮ್ಫೇರ್ ಪ್ರಶಸ್ತಿಗಳನ್ನು ಒಳಗೊಂಡಂತೆ ಇತರ ಹಲವಾರು ಪ್ರಶಸ್ತಿಗಳನ್ನು ಸ್ವೀಕರಿಸಿದ್ದಾರೆ.

ನಟರಾದ ಪಂಕಜ್ ಕಪೂರ್ ಮತ್ತು ನೀಲಿಮಾ ಆಜೀಮ್ ಅವರ ಮಗ, ಶಾಹಿದ್ ಕಪೂರ್ ನವದೆಹಲಿಯಲ್ಲಿ ಜನಿಸಿದರು. ಅವರು ಮೂರು ವರ್ಷದವನಾಗಿದ್ದಾಗ ಅವರ ಹೆತ್ತವರು ಬೇರ್ಪಟ್ಟರು. ಹೀಗೆ ಅವರು ತನ್ನ ತಾಯಿಯ ಮಡಿಲಿಗೆ ಸೇರಿದರು. 10 ವರ್ಷದವರಾಗಿದ್ದಾಗ ಅವರು ಮುಂಬೈಗೆ ತೆರಳಿದರು, ಅಲ್ಲಿ ಅವರು ಶಿಮಾಕ್ ರವರ ನೃತ್ಯ ಅಕಾಡೆಮಿಯಲ್ಲಿ ಸೇರಿದರು. ಕಪೂರ್ 1990 ರ ಹಲವು ಚಲನಚಿತ್ರಗಳಲ್ಲಿ ಹಿನ್ನಲೆ ನೃತ್ಯಗಾರನಾಗಿ ಕಾಣಿಸಿಕೊಂಡರು ಮತ್ತು ನಂತರ ಸಂಗೀತ ವೀಡಿಯೊಗಳು ಮತ್ತು ದೂರದರ್ಶನ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡರು. ಅವರು 2003 ರಲ್ಲಿ ಪ್ರಣಯ ಹಾಸ್ಯ ಚಿತ್ರ ಇಷ್ಕ್ ವಿಷ್ಕ್ನಲ್ಲಿ ಪ್ರಮುಖ ಪಾತ್ರದಲ್ಲಿ ಅಭಿನಯಿಸಿದರು. ಈ ಚಿತ್ರಕ್ಕೆ ಫಿಲ್ಮ್ಫೇರ್ ಅತ್ಯುತ್ತಮ ಪುರುಷ ನಟ ಪ್ರಶಸ್ತಿಯನ್ನು ಗೆದ್ದರು. ಸೂರಜ್ ಬರ್ಜಾತ್ಯ ಅವರ ಅತಿ ಹೆಚ್ಚು ಆದಾಯಗಳಿಸಿದ ವಿವಾಹ್ (2006) ನಲ್ಲಿ ನಟಿಸಿದ ಮೊದಲು ಅನೇಕ ವಾಣಿಜ್ಯ ವೈಫಲ್ಯ ಕಂಡ ಚಲನಚಿತ್ರದಲ್ಲಿ ನಟಿಸಿದರು.

ಇಮ್ತಿಯಾಜ್ ಅಲಿಯವರ ರೊಮ್ಯಾಂಟಿಕ್ ಕಾಮಿಡಿ ಸಿನೆಮ ಜಾಬ್ ವಿ ಮೆಟ್ (2007) ಮತ್ತು ವಿಶಾಲ್ ಭಾರ್ದ್ವಾಜ್ ಅವರ ಕಮಿನಿ (2009) ಚಿತ್ರಕ್ಕೆ ಶಾಹಿದ್ ಕಪೂರ್ ರವರ ಅತ್ಯುತ್ತಮ ನಟನೆಗಾಗಿ ಫಿಲ್ಮ್ಫೇರ್ ಪ್ರಶಸ್ತಿಗೆ ನಾಮನಿರ್ದೇಶನಗಳನ್ನು ಪಡೆದರು. ತದನಂತರ ಅವರು ವಾಣಿಜ್ಯಿಕವಾಗಿ ಯಶಸ್ವಿಯಾದ ಆಕ್ಷನ್ ಚಿತ್ರ ಆರ್. ರಾಜ್ ಕುಮಾರ್ (2013) ಚಿತ್ರದಲ್ಲಿ ನಟಿಸಿದರು. ಭರದ್ವಾಜ್ರರವರ ಹೈದರ್ (2014) ಚಿತ್ರದಲ್ಲಿ ಹ್ಯಾಮ್ಲೆಟ್ ಪಾತ್ರಕ್ಕೆ ವಿಮರ್ಶಾತ್ಮಕ ಮೆಚ್ಚುಗೆಯನ್ನು ಪಡೆದರು ಹಾಗೂ ಮಾದಕ ವ್ಯಸನಿಯಾಗಿ ನಟಿಸಿದ ಉಡ್ತಾ ಪಂಜಾಬ್ (2016) ಚಿತ್ರದಲ್ಲಿ ಅದ್ಬುತ ಪಾತ್ರ ನಿಭಾಯಿಸಿದರು.ಹೈದರ್ ಚಿತ್ರಕ್ಕೆ ಅತ್ಯುತ್ತಮ ನಟನಿಗಾಗಿ ಫಿಲ್ಮ್ಫೇರ್ ಪ್ರಶಸ್ತಿಯನ್ನು ಹಾಗೂ ಉಡ್ತಾ ಪಂಜಾಬ್ ಚಿತ್ರದಲ್ಲಿ ಅತ್ಯುತ್ತಮ ನಟನಿಗಾಗಿ ಫಿಲ್ಮ್ಫೇರ್ ಕ್ರಿಟಿಕ್ಸ್ ಪ್ರಶಸ್ತಿಯನ್ನು ಪಡೆದರು. ಅವರು ೨೦೧೮ರಲ್ಲಿ ಪದ್ಮಾವತ್ ಚಲನಚಿತ್ರದಲ್ಲಿ ನಟಿಸಿ ಅತ್ಯಾಧಿಕ ಗಳಿಕೆಯನ್ನು ಗಳಿಸಿದರು.  ಇದರಲ್ಲಿ ಅವರು ರಾವಲ್ ರತನ್ ಸಿಂಗ್ ಪಾತ್ರವಹಿಸಿದರು.

ಆರಂಭಿಕ ಜೀವನ
ಶಾಹಿದ್ ಕಪೂರ್ ೨೫ ಫೆಬ್ರವರಿ ೧೯೮೧ರಲ್ಲಿ ನವದೆಹಲಿಯಲ್ಲಿ ನಟ ಪಂಕಜ್ ಕಪೂರ್ ಹಾಗೂ ನಟಿ-ನೃತ್ಯಗಾರ್ತಿ ನಿಲಿಮ ಆಜ್ಮಿ ಅವರಿಗೆ ಜನಿಸಿದರು. ಕಪೂರ್ ದೆಹಲಿಯ ಜ್ಞಾನಭಾರತಿ ಶಾಲೆ ಮತ್ತು ಮುಂಬೈನಲ್ಲಿ ರಾಜಹನ್ಸ್ ವಿದ್ಯಾಲಯದಲ್ಲಿ ಶಿಕ್ಷಣ ಪಡೆದರು. ನಂತರ ಮುಂಬೈಯ ಮಿಥಿಬಾಯ್ ಕಾಲೇಜಿನಲ್ಲಿ ಮೂರು ವರ್ಷಗಳ ಕಾಲ ಶಿಕ್ಷಣ ಪಡೆದರು.

ವೈಯಕ್ತಿಕ ಜೀವನ 
ಜುಲೈ ೭, ೨೦೧೫ ರಂದು ತನ್ನಕ್ಕಿಂತ ೧೩ ವರ್ಷ ಚಿಕ್ಕವಳಾದ ಮೀರಾ ರಾಜ್ಪುತ್ ರವರನ್ನು ಮದುವೆಯಾದರು. ೨೬ ಆಗಸ್ಟ್ ೨೦೧೬ ರಲ್ಲಿ ಮಿಶ ಎಂಬ ಮಗಳು ಹುಟ್ಟಿದಳು.

ಫಿಲ್ಮೋಗ್ರಾಫಿ

ಸಿನಿಮಾಗಳು

ಪುರಸ್ಕಾರಗಳು
ಶಾಹಿದ್ ಕಪೂರ್ ಮೂರು ಫಿಲ್ಮ್ಫೇರ್ ಪ್ರಶಸ್ತಿಗಳನ್ನು ಪಡೆದಿದ್ದಾರೆ.
 ಅತ್ಯುತ್ತಮ ಪಾದಾರ್ಪಣಾ ನಟ - ಇಷ್ಕ್ ವಿಷ್ಕ್ನ(೨೦೦೩)
 ಅತ್ಯುತ್ತಮ ನಟ - ಹೈದರ್(೨೦೧೪)
 ಅತ್ಯುತ್ತಮ ನಟನಿಗಾಗಿ ಫಿಲ್ಮ್ಫೇರ್ ಕ್ರಿಟಿಕ್ಸ್ ಪ್ರಶಸ್ತಿ - ಉಡ್ತಾ ಪಂಜಾಬ್(೨೦೧೬)

ಜಬ್ ವಿ ಮೆಟ್(2007), ಕಮಿನಿ(2009) ಮತ್ತು ಉತಾ ಪಂಜಾಬ್(2016) ಚಲನಚಿತ್ರಕ್ಕೆ ಇವರು ಅತ್ಯುತ್ತಮ ನಟ ಪ್ರಶಸ್ತಿಗೆ ಮೂರು ಸಲ ನಾಮನಿರ್ದೇಶನವನ್ನು ಪಡೆದಿದ್ದಾರೆ.

ಗ್ಯಾಲರಿ

ಉಲ್ಲೇಖಗಳು
ಸೋನಮ್ ಕಪೂರ್

ಸೋನಮ್ ಕಪೂರ್ ಬಾಲಿವುಡ್ ಚಲನಚಿತ್ರಗಳಲ್ಲಿ ಕಾಣಿಸಿಕೊಳ್ಳುವ ಭಾರತೀಯ ನಟಿ. ಇವರು ಬಾಲಿವುಡ್ ನಲ್ಲಿ  ಅತಿ ಹೆಚ್ಚು ಸಂಭಾವನೆ ಪಡೆಯುವ ನಟಿಯರಲ್ಲಿ ಒಬ್ಬರಾಗಿದ್ದಾರೆ. ಫಿಲ್ಮ್ಫೇರ್ ಮತ್ತು ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ಸೇರಿದಂತೆ ಹಲವಾರು ಪ್ರಶಸ್ತಿಗಳನ್ನು ಸ್ವೀಕರಿಸಿದ್ದಾರೆ. ಇವರ ಆದಾಯ ಮತ್ತು ಜನಪ್ರಿಯತೆಯ ಆಧಾರದ ಮೇಲೆ ಫೋರ್ಬ್ಸ್ ಇಂಡಿಯಾದ ಸೆಲೆಬ್ರಿಟಿ ಪಟ್ಟಿಯಲ್ಲಿ ಸ್ಥಾನ ಸಂಪಾದಿಸಿದ್ದಾರೆ.

ನಟ ಅನಿಲ್ ಕಪೂರ್ ಅವರ ಪುತ್ರಿ ಸೋನಮ್ ಕಪೂರ್ ಸಿಂಗಪುರದ ಯುನೈಟೆಡ್ ವರ್ಲ್ಡ್ ಕಾಲೇಜ್ ಆಫ್ ಸೌತ್ ಈಸ್ಟ್ ಏಷಿಯಾದಲ್ಲಿ ರಂಗಭೂಮಿ ಮತ್ತು ಕಲೆಗಳನ್ನು ಅಧ್ಯಯನ ಮಾಡಿದರು. 2005 ರ  ಬ್ಲ್ಯಾಕ್ ಚಲನಚಿತ್ರದಲ್ಲಿ ಸಂಜಯ್ ಲೀಲಾ ಭಾನ್ಸಾಲಿ ಅವರಿಗೆ ಸಹಾಯಕ ನಿರ್ದೇಶಕರಾಗಿದ್ದರು. ಭನ್ಸಾಲಿಯ ಪ್ರಣಯ ಚಲನಚಿತ್ರ ಸಾವರಿಯ (2007)ದಲ್ಲಿ ತಮ್ಮ ನಟನೆಯನ್ನು ಪ್ರಾರಂಭಿಸಿದರು, ಇದಕ್ಕಾಗಿ ಅವರು ಫಿಲ್ಮ್ಫೇರ್ ಅತ್ಯುತ್ತಮ ಮಹಿಳಾ ಪಾದಾರ್ಪಣೆಗೆ ನಾಮನಿರ್ದೇಶನಗೊಂಡರು. ಮೂರು ವರ್ಷಗಳ ನಂತರ ಐ ಹ್ಯಾಟ್ ಲವ್ ಸ್ಟೋರೋಸ್ (2010) ಎಂಬ ರೊಮ್ಯಾಂಟಿಕ್ ಹಾಸ್ಯ ಚಿತ್ರದ ಮೂಲಕ್ ಮೊದಲ ಯಶಸ್ಸನ್ನು ಕಂಡರು.

ಹಲವು ವೈಫಲ್ಯಗಳ ನಂತರ, ರಾಂಝಣಾ (2013) ಸಿನೆಮಾ ಅವರ ವೃತ್ತಿಜೀವನದಲ್ಲಿ ಒಂದು ಮಹತ್ವದ ತಿರುವು ದೊರಕಿಸಿತು ಹಾಗೂ ಅತ್ಯುತ್ತಮ ನಟಿ ನಾಮನಿರ್ದೇಶನಗಳನ್ನು ಗಳಿಸಿತು. ನಂತರ ಅವರು 2014 ರೊಮ್ಯಾಂಟಿಕ್ ಹಾಸ್ಯ ಚಿತ್ರ ಖೂಬ್ಸುರಾತ್ ಮತ್ತು 2015 ರ ಹಾಸ್ಯ ಚಿತ್ರ ಡಾಲಿ ಕಿ ದೋಲಿಯಲ್ಲಿ ಕಾಣಿಸಿಕೊಂಡರು. ಇವೆರಡೂ ಅವರ ಫಿಲ್ಮ್ಫೇರ್ ಅತ್ಯುತ್ತಮ ನಟಿ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಿತು. ಸೋನಮ್ ಪ್ರಖ್ಯಾತ ಬಾಲಿವುಡ್ ಚಲನಚಿತ್ರಗಳಲ್ಲಿ ಒಂದಾದ ಭಾವಾತಿರೇಕ ಪ್ರೇಮ್ ರತನ್ ಧನ್ ಪಯೋ (2015) ನಲ್ಲಿ ರಾಜಕುಮಾರಿಯಾಗಿ ನಟಿಸಿದರು. ಜೀವನಚರಿತ್ರೆಯ ಆಧಾರಿತ ನೀರ್ಜಾ (2016) ಸಿನೆಮಾಕ್ಕೆ ಅವರಿಗೆ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ - ವಿಶೇಷ ಉಲ್ಲೇಖ ಮತ್ತು ಫಿಲ್ಮ್ಫೇರ್ ಕ್ರಿಟಿಕ್ಸ್ ಪ್ರಶಸ್ತಿಯನ್ನು ಪಡೆದರು. ಇದು ಮಹಿಳಾ ಆಧಾರಿತ ಅತಿ ಹೆಚ್ಚು ಗಳಿಕೆಯ ಬಾಲಿವುಡ್ ಚಿತ್ರಗಳಲ್ಲಿ ಒಂದಾಗಿದೆ.

ಆರಂಭಿಕ ಜೀವನ
ಸೋನಮ್ ಕಪೂರ್ ಜೂನ್ ೯, ೧೯೮೫ ರಲ್ಲಿ ಚೆಮ್ಬುರ್, ಮುಂಬೈಯಲ್ಲಿ ಜನಿಸಿದರು. ಆಕೆಯ ತಂದೆ, ನಟ ಮತ್ತು ನಿರ್ಮಾಪಕ ಅನಿಲ್ ಕಪೂರ್, ದಿವಂಗತ ಚಲನಚಿತ್ರ ನಿರ್ಮಾಪಕ ಸುರೀಂದರ್ ಕಪೂರ್ ಅವರ ಮಗ ಹಾಗೂ ಅನಿಲ್ ಕಪೂರ್ ಫಿಲ್ಮ್ಸ್ ಕಂಪೆನಿಯ ಸ್ಥಾಪಕ. ಅವರ ತಾಯಿ ಸುನೀತಾ, ವಸ್ತ್ರ ವಿನ್ಯಾಸಕಾರತಿ. ಸೋನಮ್ ಎರಡು ಕಿರಿಯ ಸಹೋದರರನ್ನು ಹೊಂದಿದ್ದಾರೆ:ಸಹೋದರಿ ಚಲನಚಿತ್ರ ನಿರ್ಮಾಪಕಿ ರಿಯಾ ಮತ್ತು ಸಹೋದರ ಹರ್ಷವರ್ಧನ್. ಅವರು ಚಲನಚಿತ್ರ ನಿರ್ಮಾಪಕ ಬೋನಿ ಕಪೂರ್ ಮತ್ತು ನಟ ಸಂಜಯ್ ಕಪೂರ್ ಅವರ ಸೋದರ ಸೊಸೆ; ನಟಿ ಶ್ರೀದೇವಿ ಮತ್ತು ನಿರ್ಮಾಪಕ ಮೊನಾ ಶೌರಿ (ಬೋನಿ ಪತ್ನಿಯರು) ಅವರ ಅತ್ತೆ. ಅವರ ತಂದೆಯ ಸೋದರಸಂಬಂಧಿ ನಟರಾದ ಅರ್ಜುನ್ ಕಪೂರ್ ಮತ್ತು ಮೋಹಿತ್ ಮರ್ವಾ ಮತ್ತು ತಾಯಿಯ ಎರಡನೇ ಸೋದರಸಂಬಂಧಿ ನಟ ರಣವೀರ್ ಸಿಂಗ್. 

ಸೋನಮ್ ಒಂದು ತಿಂಗಳ ಮಗು ಆಗಿದ್ದಾಗ ಕುಟುಂಬ ಜುಹುವಿಗೆ  ಸ್ಥಳಾಂತರಗೊಂಡಿತು. ಅವರು ಜುಹುದಲ್ಲಿನ ಆರ್ಯ ವಿದ್ಯಾ ಮಂದಿರ ಶಾಲೆಯಲ್ಲಿ ವಿದ್ಯಾಭ್ಯಾಸ ಮಾಡಿದರು. ಅಲ್ಲಿ ಅವಳು "ಹಠಮಾರಿ" ಮತ್ತು "ನಿರಾತಂಕದ" ಮಗುವಾಗಿದ್ದು ಹುಡುಗರನ್ನು ಪೀಡಿಸುತ್ತಿದ್ದಳು ಎಂದು ಒಮ್ಮೆ ಹೇಳಿದ್ದಾರೆ. ಅವರು ರಗ್ಬಿ ಮತ್ತು ಬ್ಯಾಸ್ಕೆಟ್ಬಾಲ್ ನಂತಹ ಕ್ರೀಡೆಗಳಲ್ಲಿ ನಿಪುಣತೆಯನ್ನುಗಳಿಸಿದ್ದರು. ಕಥಕ್, ಶಾಸ್ತ್ರೀಯ ಸಂಗೀತಾ ಮತ್ತು ಲ್ಯಾಟಿನ್ ನೃತ್ಯದಲ್ಲಿ ತರಬೇತಿ ಪಡೆದರು. ಹಿಂದೂ ಧರ್ಮವನ್ನು ಅಭ್ಯಸಿಸುತ್ತಿರುವ ಸೋನಮ್, "ಸಾಕಷ್ಟು ಧಾರ್ಮಿಕ" ಎಂದು ಹೇಳುತ್ತಾರೆ. ೧೫ ನೆ ವಯಸ್ಸಿಗೆ ವೈಟರಾಗಿ ತಮ್ಮ ಕೆಲಸವನ್ನು ಪ್ರಾರಂಭಿಸಿದರು, ಆದರೂ ಇದು ಒಂದು ವಾರದೊಳಗೆ ಕೊನೆಗೊಂಡಿತು.

ಫಿಲ್ಮೋಗ್ರಾಫಿ

ಸಿನಿಮಾಗಳು

ಸಂಗೀತ ಮತ್ತು ವೀಡಿಯೋ ಪ್ರದರ್ಶನಗಳು

ನಾಮನಿರ್ದೇಶನ ಮತ್ತು ಪ್ರಶಸ್ತಿಗಳು

ಗ್ಯಾಲರಿ

ಉಲ್ಲೇಖಗಳು

ಬಾಲಿವುಡ್ ನಟಿಯರು
ಪ್ರಧಾನಮಂತ್ರಿ ಕೃಷಿ ಸಿಂಚಾಯಿ ಯೋಜನೆ

ಭಾರತದ ಕೃಷಿಯಲ್ಲಿ ನಿಯಮಿತ ಸಂಪನ್ಮೂಲಗಳನ್ನು ಬಳಸಿಕೊಂಡು ಹೆಚ್ಚಿನ ಇಳುವರಿ ಪಡೆಯುವ ಕೃಷಿ ವಿಧಾನಗಳನ್ನು ಉತ್ತೇಜಿಸಲು ಭಾರತ ಕೇಂದ್ರ ಸರ್ಕಾರದಿಂದ ಜಾರಿಯಾಗಿರುವ ಯೋಜನೆಯೇ ಪ್ರಧಾನ ಮಂತ್ರಿ ಕೃಷಿ ಸಿಂಚಾಯಿ ಯೋಜನೆ. ಈ ಯೋಜನೆಗಾಗಿ ೨೦೧೫ - ೧೬ ರ ಸಾಲಿನ ಬಜೆಟ್ ನಲ್ಲಿ ೫೩೩ ಕೋಟಿ ರೂಪಾಯಿಗಳನ್ನು ಮೀಸಲಿಡಲಾಗಿತ್ತು. ಬಜೆಟ್ ನಲ್ಲಿ ಈ ಮೊತ್ತದ ಹಣ ಮೀಸಲಿಡುವ ಬಗ್ಗೆ ನಿರ್ಧಾರವಾಗಿದ್ದು ೨೦೧೫ ರ ಜುಲೈ ೧ ರಂದು ನಡೆದ ಸಂಪುಟ ಸಮಿತಿಯ ಆರ್ಥಿಕ ವ್ಯವಹಾರಗಳ ಸಭೆಯಲ್ಲಿ, ಆ ಸಭೆಯ ಅಧ್ಯಕ್ಷತೆಯನ್ನು ಭಾರತದ ಪ್ರಧಾನಮಂತ್ರಿಗಳಾದ ಶ್ರೀ. ನರೇಂದ್ರ ಮೋದಿಯವರು ವಹಿಸಿದ್ದರು. 

ಈ ಯೋಜನೆಗೆ ಐದು ವರ್ಷಗಳ (೨೦೧೫-೧೬ ರಿಂದ ೨೦೧೯-೨೦) ಅವಧಿಗೆ ಸುಮಾರು ೫೦೦೦೦ ಕೋಟಿ ರೂಪಾಯಿ ವೆಚ್ಚ ಮಾಡಲು ಅನುಮೋದನೆ ದೊರೆಯಿತು. ಈ ಯೋಜನೆಯ ಮುಖ್ಯ ಅಂಶಗಳು,
 ಕೃಷಿ ಭೂಮಿಯ ಮಟ್ಟದಲ್ಲಿ ನೀರಾವರಿಗಾಗಿ ತಗಲುವ ವೆಚ್ಚವನ್ನು ಸರಳೀಕರಿಸುವುದು/ಕನಿಷ್ಠಗೊಳಿಸುವುದು. 
 ಹೆಚ್ಚಿನ ಕೃಷಿ ಭೂಮಿಯನ್ನು ನೀರಾವರಿ ವಿಧಾನಗಳಿಗೆ ಒಳಪಡುವಂತೆ ಮಾಡುವುದು
 ನೀರಾವರಿ ಜಮೀನಿನಲ್ಲಿ ಬಳಸುವ ನೀರು ಸಮರ್ಥವಾಗಿ ಜಮೀನಿಗೆ ಮಾತ್ರ ಬಳೆಕೆಯಾಗುವಂತೆ ನೀರಾವರಿ ಮಾದರಿಯಲ್ಲಿ ದಕ್ಷತೆಯ ಬಗ್ಗೆ ಕಾಳಜಿ ವಹಿಸುವುದು
 ಹನಿ ನೀರಾವರಿ ಪದ್ಧತಿಯಂತಹ ವೈಜ್ಞಾನಿಕ ನೀರಾವರಿ ವಿಧಾನಗಳನ್ನು ಹಾಗು ನೀರಿನ ನಿಯಮಿತ ಉಪಯೋಗದ ಇನ್ನಿತರ ನೀರಾವರಿ ಮಾದರಿಗಳನ್ನು ಉತ್ತೇಜಿಸುವುದು
 ಕೃಷಿ ಭೂಮಿಗೆ ಸಮೀಪವಿರುವ ಅಥವಾ ಕೃಷಿ ಭೂಮಿಯಲ್ಲಿಯೇ ಇರುವ ಜಲಮೂಲಗಳನ್ನು ಅಥವಾ ಅಂತರ್ಜಲ ಮೂಲಗಳನ್ನು ಮರುಪೂರಣಗೊಳಿಸುವ ಪದ್ಧತಿಗಳಿಗೆ ಜೀವ ತುಂಬುವುದು ಹಾಗು ನೀರು ಇಂಗಿಸುವ ವಿಧಾನಗಳ ಬಗ್ಗೆ ಮನವರಿಕೆ ಮಾಡಿಕೊಡುವುದು.

ಉದ್ದೇಶ
 ಕೃಷಿ ಭೂಮಿವಾರು ನೀರಾವರಿ ಬಂಡವಾಳವನ್ನು ಆಕರ್ಷಿಸುವುದು. 
 ದೇಶದ ನೀರಾವರಿ ವಿಚಾರದಲ್ಲಿ ಕೃಷಿ ಭೂಮಿಗಳನ್ನು ವಿಸ್ತರಿಸುವುದು ಹಾಗು ಈಗಿರುವ ಕೃಷಿ ಭೂಮಿಗಳನ್ನು ಅಭಿವೃದ್ಧಿಗೊಳಿಸುವುದು.  
 ಮಳೆ ಕೊಯ್ಲು ಪದ್ಧತಿಯಿಂದ ಉಳಿಸಿದ ನೀರನ್ನು ಕೃಷಿಗೆ ಬಳಸುವ ವಿಧಾನವನ್ನು ಉತ್ತೇಜಿಸುವ ಮೂಲಕ ನೀರು ಪೋಲಾಗುವುದನ್ನು ತಡೆಗಟ್ಟುವುದು. 

ಇದಿಷ್ಟೇ ಅಲ್ಲದೆ ಈ ಯೋಜನೆಯು ಆಡಳಿತ ವ್ಯವಸ್ಥೆಯಲ್ಲಿನ ಮಂತ್ರಿಗಳನ್ನು, ಸರ್ಕಾರಿ ಸಚಿವಾಲಯಗಳನ್ನು, ಸಂಘ ಸಂಸ್ಥೆಗಳನ್ನು, ಸಂಶೋಧನೆ ಹಾಗು ಹಣಕಾಸು ಸಂಸ್ಥೆಗಳನ್ನು ಒಡಗೂಡಿಸಿಕೊಂಡು ಕೃಷಿ ನೀರಾವರಿಗೆ ಸಂಬಂಧ ಪಟ್ಟಂತೆ ವಿಶೇಷ ವಿಧಾನಗಳನ್ನು ಹಾಗು ಮಾದರಿಗಳನ್ನು ವಿನ್ಯಾಸ ಪಡಿಸಿ ಅವುಗಳನ್ನು ಕೃಷಿಯಲ್ಲಿ ಅಳವಡಿಸಿಕೊಳ್ಳುವ ಮೂಲಕ ನೀರಿನ ಪೋಲು ತಡೆಯುವುದು ಹಾಗು ಮಳೆ ನೀರಿನ ಬಳಕೆ ಮಾಡಿಕೊಳ್ಳುವಂತೆ ಉತ್ತೇಜಿಸುವುದು ಕೃಷಿ ಸಿಂಚಾಯಿ ಯೋಜನೆಯ ಬಹು ಮುಖ್ಯ ಜವಾಬ್ದಾರಿಯು ಹಾಗು ಗುರಿಯೂ ಆಗಿದೆ. ಎಲ್ಲ ರಂಗಗಳಲ್ಲೂ ನೀರಿನ ನಿಯಮಿತ ಬಳಕೆಯಾಗಿ ನೀರಿಗೆ ತಗಲುವ ವೆಚ್ಚ ಕಡಿತಗೊಳಿಸುವ ಮೂಲಕ ಆದಾಯ ವೃದ್ಧಿಗೆ ಮುಂದಾಗುವುದೇ ಈ ಯೋಜನೆಯ ಆಕಾಂಕ್ಷೆಯಾಗಿದೆ. 

ಮೋರ್ ಕ್ರಾಪ್ ಪರ್ ಡ್ರಾಪ್ ' ಪ್ರತೀ ಹನಿಗೆ ಹೆಚ್ಚು ಬೆಳೆ' ಎನ್ನುವ ಸಂದೇಶವನ್ನು ಇಟ್ಟುಕೊಂಡು ಯೋಜನೆಯನ್ನು ಜಾರಿ ಮಾಡಲಾಗಿದೆ.

ಬಾಹ್ಯ ಸಂಪರ್ಕಗಳು
 ಪ್ರಧಾನಮಂತ್ರಿ ಕೃಷಿ ಸಿಂಚಾಯಿ ಯೋಜನೆಯ ಅಧೀಕೃತ ವೆಬ್ಸೈಟ್
 ಕೇಂದ್ರ ಸರ್ಕಾರ ಪ್ರಧಾನ ಮಂತ್ರಿ ಕೃಷಿ ಸಿಂಚಾಯಿ ಯೋಜನೆಗೆ ೫೩೦೦ ಕೋಟಿ ಬಿಡುಗಡೆ ಮಾಡಿದ ಕುರಿತ ಡಿ ಎನ್ ಎ ವರದಿ.
 ವಿಕಾಸ್ ಪೀಡಿಯಾ ದಲ್ಲಿನ ಪ್ರಧಾನಮಂತ್ರಿ ಕೃಷಿ ಸಿಂಚಾಯಿ ಯೋಜನೆಗೆ ಸಂಬಂಧಿಸಿದ ಕನ್ನಡ ಮಾಹಿತಿ.
 ಪ್ರಧಾನಮಂತ್ರಿ ಕೃಷಿ ಸಿಂಚಾಯಿ ಯೋಜನೆಯ ಪೋಸ್ಟ್ ಕಾರ್ಡ್ ವೆಬ್ ತಾಣದ ಕನ್ನಡ ವರದಿ.
 ಪ್ರಧಾನಮಂತ್ರಿ ಕೃಷಿ ಸಿಂಚಾಯಿ ಯೋಜನೆಯ ಉದಯವಾಣಿ ದೈನಿಕದ ಕನ್ನಡ ವರದಿ.

ಉಲ್ಲೇಖಗಳು

ಸರಕಾರದ ಯೋಜನೆಗಳು
ಅಂಜನಿ ಪುತ್ರ

ಅಂಜನಿ ಪುತ್ರ  ಎ. ಹರ್ಷ ನಿರ್ದೇಶಿಸಿದ ಮತ್ತು ಎಮ್.ಎನ್. ಕುಮಾರ್ ನಿರ್ಮಿಸಿದ ಭಾರತೀಯ ಕನ್ನಡ ಮಸಾಲಾ ಚಲನಚಿತ್ರ.  ಈ ಚಿತ್ರದಲ್ಲಿ ಪುನೀತ್ ರಾಜ್ ಕುಮಾರ್ ಮತ್ತು ರಶ್ಮಿಕಾ ಮಂದಣ್ಣ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಪಿ. ರವಿಶಂಕರ್, ರಮ್ಯಾ ಕೃಷ್ಣನ್, ಮುಖೇಶ್ ತಿವಾರಿ ಮತ್ತು ಚಿಕ್ಕಣ್ಣ ಪೋಷಕ ಪಾತ್ರಗಳನ್ನು ನಿರ್ವಹಿಸಿದ್ದಾರೆ. ರವಿ ಬಸ್ರೂರ್ ಅವರು ಚಿತ್ರಕ್ಕಾಗಿ ಧ್ವನಿಪಥವನ್ನು ರಚಿಸಿದ್ದಾರೆ. ಛಾಯಾಗ್ರಹಣವನ್ನು ಸ್ವಾಮಿ ಜೆ ಮಾಡಿದ್ದಾರೆ ಹಾಗೂ ದೀಪು ಎಸ್.ಕುಮಾರ್ ಚಲನಚಿತ್ರ ಸಂಕಲನ ನಿರ್ವಹಿಸಿದರು. ಈ ಚಿತ್ರ ನಿರ್ದೇಶಕ ಹರಿ ಅವರ ತಮಿಳು ಚಲನಚಿತ್ರ ಪೂಜಾಯಿ (2014) ಚಿತ್ರದ ರಿಮೇಕ್ ಆಗಿದೆ.

ಈ ಚಲನಚಿತ್ರವನ್ನು ಅಧಿಕೃತವಾಗಿ ಫೆಬ್ರವರಿ 6, 2017 ರಂದು ಪ್ರಾರಂಭಿಸಲಾಯಿತು ಮತ್ತು ಪ್ರಧಾನ ಛಾಯಾಗ್ರಹಣವು ಒಂದು ವಾರದ ನಂತರ ಪ್ರಾರಂಭವಾಯಿತು. ಈ ಚಿತ್ರದ ಟ್ರೈಲರ್ ಅನ್ನು 2017 ರ ನವೆಂಬರ್ 24 ರಂದು ಪುನೀತ್ ರಾಜ್ ಕುಮಾರ್ ಅವರ ಪಿಆರ್ಕೆ ಆಡಿಯೊ ಕಂಪನಿಯಲ್ಲಿ ಬಿಡುಗಡೆಗೊಂಡಿತು.

ಈ ಚಲನಚಿತ್ರವನ್ನು 21 ಡಿಸೆಂಬರ್ 2017 ರಂದು ಕರ್ನಾಟಕದಲ್ಲಿ ಬಿಡುಗಡೆ ಮಾಡಲಾಯಿತು.

ಕಥಾವಸ್ತು
ತಮಿಳು ಚಲನಚಿತ್ರ ಪೂಜಾಯಿ ಚಿತ್ರದ ರಿಮೇಕ್ ಆಗಿರುವ ಆಂಜನಿಪುತ್ರ, ರಾಜ ಕುಟುಂಬಕ್ಕೆ ಸೇರಿದ ವಿರಾಜ್ ಎಂಬ ವ್ಯಕ್ತಿ ಬಗ್ಗೆ ಈ ಚಲನಚಿತ್ರದ ಕಥಾವಸ್ತು. ಅಂಜನಿ ಪುತ್ರ ಕೌಟಂಬಿಕ ಸನ್ನಿವೇಶ ಇರುವ ಪ್ರಣಯ ಚಿತ್ರ. ಅವನ ತಂದೆಯು ಮೃತಪಟ್ಟ ನಂತರ ಅವರು ತಮ್ಮ ತಂದೆಯ ಜವಳಿ ಉದ್ಯಮವಾದ ರಾಜ್ ಗ್ರೂಪ್ ಆಫ್ ಇಂಡಸ್ಟ್ರೀಸ್ನ ಮಾಲೀಕರಾದರು. ಒಮ್ಮೆ ಕುಟುಂಬದಲ್ಲಿ ಆದ ಸಮಾರಂಬದಲ್ಲಿ ವಿರಾಜ್ ನ ಚಿಕ್ಕಪ್ಪನ ಮಗಳು, ಅವನ ಸೋದರ ಸಂಬಂಧಿ, ಕೋಣೆಯ ಒಳಗಡೆ ಅವಳು ವಿರಾಜನ್ನು ಮದುವೆಯಾಗಬೇಕೆಂದು ಬಯಸುತ್ತಾಳೆ ಎಂದು ಹೇಳುತ್ತಾಳೆ. ಅವಳನ್ನು ತಡೆಯಲು ಪ್ರಯತ್ನಿಸುವಾಗ, ಅವಳ ಸೀರೆ ವಿರಾಜನ ಕೈಯಲ್ಲಿ ಬರುತ್ತೆ. ಆಗ, ಆಕೆಯ ತಂದೆ, ವಿರಾಜ ಆಕೆಗೆ ಕಿರುಕುಳ ನೀಡುತ್ತಿದ್ದಾಳೆಂದು ವಿರಾಜನ ಅಮ್ಮನ ಹತ್ತಿರ ಹೇಳುತ್ತಾರೆ. ಅದೇ ಸಮಯದಲ್ಲಿ ವಿರಾಜನ ತಾಯಿ ಬಂದು ವಿರಾಜನ್ನು  ಮನೆ ಇಂದ ಹೊರಗೆ ಹಾಕುತ್ತಾರೆ. ಅಂಜನಾ ದೇವಿ ತನ್ನ ಮಗ ವೀರಾಜ್ ಅನ್ನು ತುಂಬಾ ಪ್ರೀತಿಸುತ್ತಾರೆ. ಅವನ ಒಳ್ಳೆತನ ಬಗ್ಗೆ ಎಲ್ಲರಿಗೂ ಗೊತ್ತಿದ್ದರೂ, ಅವನು ಮಾಡದ ತಪ್ಪಿಗೆ ಅಂಜನಾ ದೇವಿ ಹಿಂದೆ ಮುಂದೆ ನೋಡದೆ ಮನೆಯಿಂದ ಹೊರಹಾಕುತ್ತಾರೆ. ವಿರಾಜ್ ಒಬ್ಬ ಪ್ರಾಮಾಣಿಕನಾಗಿದ್ದರಿಂದ, ತನ್ನ ಅಮ್ಮನ ಮಾತಿಗೆ ವಿಧೇಯವಾಗಿ , ಮನೆಯಿಂದ ಹೊರನಡೆಯುತ್ತಾನೆ.

ಚಲನಚಿತ್ರದ ನಾಯಕ ಕಷ್ಟದಲ್ಲಿ ಇರುವವರಿಗೆ ಸಾಲ ನೀಡುವ ಒಬ್ಬ ಒಳ್ಳೆಯ ಹುಡುಗ. ಅವನು ಪ್ರೀತಿಸುವ ಹುಡುಗಿ ಇವನ ದೈನಂದಿನ ಜೀವನ ಶೈಲಿಯನ್ನು ಹಾಗೂ ಆರ್ಥಿಕ ಸ್ಥಿತಿಯನ್ನು ನೋಡಿ ಅವನ ಪ್ರೀತಿಯನ್ನು ನಿರಾಕರಿಸುತ್ತಾಳೆ. ಆಗ ನಾಯಕನ ಗೆಳೆಯ, ವಿರಾಜ್ ನ ರಾಜಮನೆತನದ ಹಿನ್ನೆಲೆ ಗೀತಾಳೊಡನೆ ಬಹಿರಂಗಪಡಿಸುತ್ತಾನೆ. ಇಲ್ಲಿ ನಾಯಕ ಕೇವಲ ತನ್ನ ಮನೆಯವರ ತಪ್ಪುಗ್ರಹಿಕೆ ಇಂದ ಮನೆ ಇಂದ ದೂರವಿರಬೇಕಾಗಿ ಇರುತ್ತದೆ. ನಂತರ ತನ್ನ ಕುಟುಂಬದ ಪುನರ್ಮಿಲನದಿಂದ, ವಿರಾಜ ತನ್ನ ಮನೆಯವರ ರಕ್ಶಣೆಗಾಗಿ ಖಳನಾಯಕನೊಟ್ಟಿಗೆ ಹೋರಾಡುತ್ತಾನೆ.

ಪಾತ್ರವರ್ಗ
 ಪುನೀತ್ ರಾಜ್ ಕುಮಾರ್ - ವಿರಾಜ್, ಅಂಜನಾ ದೇವಿ ಮಗ.
 ರಶ್ಮಿಕಾ ಮಂದಣ್ಣ - ಗೀತ, ವಿರಾಜ್ ಪ್ರೀತಿಸುವ ಹುಡುಗಿ.
 ರಮ್ಯಾ ಕೃಷ್ಣನ್ - ಅಂಜನಾ ದೇವಿ.
 ಮುಖೇಶ್ ತಿವಾರಿ - ಭೈರವ.
 ಪಿ. ರವಿಶಂಕರ್ - ಪೊಲೀಸ್ ಅಧೀಕ್ಷಕ. 
 ಅಖಿಲೇಂದ್ರ ಮಿಶ್ರಾ - ಠಾಕೂರ್.
 ವಿ. ಮನೋಹರ್ - ಗೀತಾ ಅವರ ತಂದೆ.
 ಸೀತಾ ಕೋಟೆ - ಗೀತಾಳ ತಾಯಿ.
 ಸಾಧು ಕೋಕಿಲ - ವಿರಾಜನ ಮನೆಯಲ್ಲಿ ಸೇವಕ.
 ಚಿಕ್ಕಣ್ಣ - ವಿರಾಜನ ಮನೆಯಲ್ಲಿ ಸೇವಕ.
 ಮಿತ್ರಾ - ಕರೀಮಾಲೆ, ವಿರಾಜ್ ಅವರ ಸ್ನೇಹಿತ.
 ಹರಿಣಿ ಚಂದ್ರ - ವಿರಾಜ್ ಅವರ ಚಿಕ್ಕಮ್ಮ.
 ಹರಿಪ್ರಿರಿಯಾ - ನೃತ್ಯ, 1234 ಶಿಲ್ಲೆ ಹೋಡಿ.

ಸಂಗೀತ

ರವಿ ಬಸ್ರೂರ್ ಈ ಚಲನಚಿತ್ರಕ್ಕೆ ಸಂಗೀತ ಸಂಯೋಜಿಸಿದ್ದಾರೆ. ಈ ಚಲನಚಿತ್ರದ ಸಂಗೀತವನ್ನು ಪುನೀತ್ ರಾಜ್‍ಕುಮಾರ್ (ನಟ) ಒಡೆತನದ ಪಿ.ಆರ್.ಕೆ ಆಡಿಯೊ ಖರೀದಿಸಿತ್ತು. ಈ ಚಲನಚಿತ್ರದ ಸಂಗೀತವನ್ನು ೨೪ ನವೆಂಬರ್ ೨೦೧೭ ರಂದು ಪಿ.ಆರ್.ಕೆ ಆಡಿಯೊ ಬಿಡುಗಡೆಗೊಳಿಸಿತು.

ಉಲ್ಲೇಖಗಳು

ಕೋಂಡಿಗಳು
ಅಧಿಕೃತ ವೆಬ್ಸೈಟ್ 

ಕನ್ನಡ ಚಲನಚಿತ್ರಗಳು
ಪುನೀತ್ ರಾಜ್‍ಕುಮಾರ್ ಚಲನಚಿತ್ರಗಳು
ದಾಬೇಲಿ

ದಾಬೇಲಿ (ಕಚ್ಛಿ ದಾಬೇಲಿ) ಗುಜರಾತ್‍ನ ಕಚ್‍ನಲ್ಲಿ ಹುಟ್ಟಿಕೊಂಡ ಭಾರತದ ಒಂದು ಜನಪ್ರಿಯ ಲಘು ಆಹಾರ. ಇದು ಬೇಯಿಸಿದ ಆಲೂಗಡ್ಡೆಗಳನ್ನು ವಿಶೇಷ ದಾಬೇಲಿ ಮಸಾಲಾದೊಂದಿಗೆ ಮಿಶ್ರಣ ಮಾಡಿ ತಯಾರಿಸಲ್ಪಟ್ಟ ಒಂದು ಖಾರದ ತಿಂಡಿ. ಈ ಮಿಶ್ರಣವನ್ನು ಲಡಿ ಪಾವ್‍ನಲ್ಲಿ ಹಾಕಿ, ಹುಣಸೆ, ಖರ್ಜೂರ, ಬೆಳ್ಳುಳ್ಳಿ, ಕೆಂಪು ಮೆಣಸಿನಕಾಯಿ ಇತ್ಯಾದಿಗಳಿಂದ ತಯಾರಿಸಲ್ಪಟ್ಟ ಚಟ್ನಿಗಳೊಂದಿಗೆ ಬಡಿಸಲಾಗುತ್ತದೆ. ಇದನ್ನು ದಾಳಿಂಬೆ ಬೀಜ ಮತ್ತು ಹುರಿದ ಕಡಲೇಕಾಯಿಯಿಂದ ಅಲಂಕರಿಸಲಾಗುತ್ತದೆ. ಸರಾಸರಿಯಾಗಿ, ಕಚ್‍ನಾದ್ಯಂತ ಪ್ರತಿದಿನ ೨೦ ಲಕ್ಷ ದಾಬೇಲಿಗಳನ್ನು ಸೇವಿಸಲಾಗುತ್ತದೆ.

ದಾಬೇಲಿ ಎಂದರೆ ಗುಜರಾತಿ ಭಾಷೆಯಲ್ಲಿ ಅಕ್ಷರಶಃ ಒತ್ತಿದ್ದು ಎಂದು. ಇದನ್ನು ಮಾಂಡ್ವಿಯ ನಿವಾಸಿ ಕೇಶವ್‍ಜಿ ಗಭಾ ಚುಡಸಾಮಾ ಆವಿಷ್ಕರಿಸಿದರು ಎಂದು ಹೇಳಲಾಗಿದೆ. ಇಂದು ಕೂಡ ಈ ನಗರದಲ್ಲಿ ತಯಾರಿಸಲ್ಪಟ್ಟ ದಾಬೇಲಿ ಮಸಾಲೆಯು ಅತ್ಯಂತ ವಿಶ್ವಾಸಾರ್ಹ ಎಂದು ಹೇಳಲಾಗುತ್ತದೆ. ಇಲ್ಲಿ ತಯಾರಾದ ದಾಬೇಲಿಯನ್ನು ಕಚ್ಛಿ ದಾಬೇಲಿ ಎಂದು ಕರೆಯಲಾಗುತ್ತದೆ.

ದಾಬೇಲಿಯನ್ನು ತಯಾರಿಸಲು ದಾಬೇಲಿ ಮಸಾಲೆ, ಸಿಹಿ ಚಟ್ನಿ ಮತ್ತು ಸ್ವಲ್ಪ ನೀರನ್ನು (ಸುಮಾರು ೧ ಟೀ ಚಮಚ) ಒಂದು ಪಾತ್ರೆಯಲ್ಲಿ ಮಿಶ್ರಣ ಮಾಡಿ ಚೆನ್ನಾಗಿ ಸೇರಿಸಿ. ನಾನ್-ಸ್ಟಿಕ್ ಪ್ಯಾನ್‍ನಲ್ಲಿ ಎಣ್ಣೆಯನ್ನು ಕಾಯಿಸಿ, ತಯಾರಿಸಿದ ದಾಬೇಲಿ ಮಸಾಲೆ ಮಿಶ್ರಣವನ್ನು ಸೇರಿಸಿ ಮಧ್ಯಮ ಉರಿಯಲ್ಲಿ ೧ ನಿಮಿಷ ಬೇಯಿಸಿ, ಬೇಯಿಸುವಾಗ ನಿರಂತರವಾಗಿ ಕೈಯಾಡಿಸುತ್ತಿರಿ. ಬನ್ ಅನ್ನು ಪ್ಯಾನ್ ಮೇಲೆ ಬಿಸಿಮಾಡಿ ಅದರೊಳಗೆ ಬೇಯಿಸಿದ ಆಲೂಗಡ್ಡೆ ಮಿಶ್ರಣ, ದಾಬೇಲಿ ಮಸಾಲೆ ಮತ್ತು ಚಟ್ನಿಯ ಹೂರಣವನ್ನು ತುಂಬಿಸಲಾಗುತ್ತದೆ.

ಈ ಖಾದ್ಯದ ಮುಖ್ಯ ಘಟಕಾಂಶವಾದ ದಾಬೇಲಿ ಮಸಾಲೆಯು ಭಾರತದಾದ್ಯಂತ ಬಹುತೇಕ ನಗರಗಳಲ್ಲಿ ಸುಲಭವಾಗಿ ಲಭ್ಯವಿದೆ ಮತ್ತು ವಿವಿಧ ಬ್ರ್ಯಾಂಡ್ ಹೆಸರುಗಳಲ್ಲಿ ಮಾರಾಟವಾಗುತ್ತದೆ. ಆದರೆ ಇದರ ಉತ್ಪಾದನೆ ಮುಖ್ಯವಾಗಿ ಕಚ್‍ನಲ್ಲಿ ಆಗುತ್ತದೆ. ಮಾಂಡ್ವಿ ಮತ್ತು ಭುಜ್‍ನಲ್ಲಿ ತಯಾರಿಸಲಾದ ದಾಬೇಲಿ ಮಸಾಲೆಯನ್ನು ಜನರು ಅದರ ರುಚಿ ಮತ್ತು ಜನಾಂಗೀಯತೆಗೆ ಇಷ್ಟಪಡುತ್ತಾರೆ. ದಾಬೇಲಿ ಮಸಾಲೆಯು ಒಣ ಮೆಣಸಿನಕಾಯಿ, ಕರಿ ಮೆಣಸಿನ ಪುಡಿ, ಒಣ ಕೊಬ್ಬರಿ, ಉಪ್ಪು, ಲವಂಗ, ದಾಲ್ಚಿನ್ನಿ, ಹವೀಜ, ಜೀರಿಗೆ, ಅರಿಶಿನ, ಏಲಕ್ಕಿ, ನಕ್ಷತ್ರ ಮೊಗ್ಗು, ಸೈಂಧವ ಲವಣ, ಪಲಾವ್ ಎಲೆ ಮತ್ತು ಇತರ ಗರಂ ಮಸಾಲೆಗಳೊಂದಿಗೆ ತಯಾರಿಸಲ್ಪಟ್ಟ ಒಂದು ಒಣ ಮಿಶ್ರಣ. ಇದನ್ನು ವಿಶೇಷವಾಗಿ ತಯಾರಿಸಲಾಗುತ್ತದೆ. ಒಮ್ಮೆ ತಯಾರಿಸಲಾದ ಅಥವಾ ಅಂಗಡಿಯಿಂದ ಖರೀದಿಸಲಾದ ದಾಬೇಲಿ ಮಸಾಲೆಯನ್ನು ಆರರಿಂದ ಹನ್ನೆರಡು ತಿಂಗಳು ಸಂಗ್ರಹಿಸಿಟ್ಟುಕೊಂಡು ಬಳಸಬಹುದು.

ಸಿದ್ಧವಾದ ದಾಬೇಲಿ ಮಸಾಲೆ, ಮೊದಲೇ ತಯಾರಿಸಿ ಇಟ್ಟುಕೊಂಡ ಚಟ್ನಿಗಳು, ಸುಲಭವಾಗಿ ಲಭ್ಯವಾದ ಸೇವ್, ಹುರಿದ ಕಡಲೆಕಾಯಿ, ದಾಳಿಂಬೆ ಮತ್ತು ಬೇಯಿಸಿದ ಆಲೂಗಡ್ಡೆಯಿಂದ, ದಾಬೇಲಿಯನ್ನು ತಯಾರಿಸಲು ೫-೮ ನಿಮಿಷಕ್ಕಿಂತ ಹೆಚ್ಚು ಬೇಕಾಗಿಲ್ಲ ಮತ್ತು ಹಾಗೇಯೇ ಒಂದು ಜನಪ್ರಿಯ ಭಾರತೀಯ ತ್ವರಿತ ಆಹಾರವಾಗಿದೆ.

ಉಲ್ಲೇಖಗಳು

ಖಾದ್ಯ, ತಿನಿಸು
ಹಲೀಮ್

ಹಲೀಮ್ ಮಧ್ಯಪ್ರಾಚ್ಯ, ಮಧ್ಯ ಏಷ್ಯಾ, ಮತ್ತು ಭಾರತೀಯ ಉಪಖಂಡದಲ್ಲಿ ಜನಪ್ರಿಯವಾದ ಒಂದು ಸ್ಟ್ಯೂ. ಈ ಖಾದ್ಯವು ಪ್ರದೇಶದಿಂದ ಪ್ರದೇಶಕ್ಕೆ ಬದಲಾಗುತ್ತದಾದರೂ, ಇದು ಯಾವಾಗಲೂ ಗೋಧಿ ಅಥವಾ ಬಾರ್ಲಿ, ಮಾಂಸ, ಮತ್ತು ಕೆಲವೊಮ್ಮೆ ಬೇಳೆಗಳನ್ನು ಒಳಗೊಂಡಿರುತ್ತದೆ.

ಹಲೀಮ್ ಅನ್ನು ಗೋಧಿ, ಬಾರ್ಲಿ, ಮಾಂಸ (ಸಾಮಾನ್ಯವಾಗಿ ಗೋಮಾಂಸ ಅಥವಾ ಆಡಿನ ಮಾಂಸ ಅಥವಾ ಕೋಳಿಮಾಂಸವನ್ನು ಕೊಚ್ಚಿ), ಬೇಳೆಗಳು ಮತ್ತು ಸಂಬಾರ ಪದಾರ್ಥಗಳಿಂದ ತಯಾರಿಸಲಾಗುತ್ತದೆ. ಕೆಲವೊಮ್ಮೆ ಅಕ್ಕಿಯನ್ನೂ ಬಳಸಲಾಗುತ್ತದೆ. ಈ ಭಕ್ಷ್ಯವನ್ನು ಏಳರಿಂದ ಎಂಟು ಗಂಟೆಗಳವರೆಗೆ ನಿಧಾನವಾಗಿ ಬೇಯಿಸಲಾಗುತ್ತದೆ, ಪರಿಣಾಮವಾಗಿ ಪೇಸ್ಟ್‌ನಂಥ ಸ್ನಿಗ್ಧತೆ ಬರುತ್ತದೆ ಮತ್ತು ಸಂಬಾರ ಪದಾರ್ಥಗಳು, ಮಾಂಸ, ಬಾರ್ಲಿ ಮತ್ತು ಗೋಧಿಯ ಪರಿಮಳಗಳು ಚೆನ್ನಾಗಿ ಒಂದುಗೂಡಿರುತ್ತವೆ.

ಹಲೀಮ್ ಅನ್ನು ವರ್ಷದಾದ್ಯಂತ ಲಘು ಆಹಾರವಾಗಿ ಮಾರುಕಟ್ಟೆಗಳಲ್ಲಿ ಮಾರಲಾಗುತ್ತದೆ. ಇದನ್ನು ಮುಸ್ಲಿಮ್ ಹಿಜ್ರಿ ಕ್ಯಾಲೆಂಡರ್‌ನ ರಂಜಾನ್ ಮತ್ತು ಮುಹರ್ರಮ್ ತಿಂಗಳುಗಳಲ್ಲಿ ವಿಶ್ವದಾದ್ಯಂತ ವಿಶೇಷ ಖಾದ್ಯವಾಗಿ ತಯಾರಿಸಲಾಗುತ್ತದೆ. ಭಾರತದಲ್ಲಿ, ಹೈದರಾಬಾದ್‍ನಲ್ಲಿ ಹಲೀಮ್ ಅನ್ನು ರಂಜಾನ್ ತಿಂಗಳಿನಲ್ಲಿ ತಯಾರಿಸಲಾಗುತ್ತದೆ, ಮತ್ತು ವಿಶೇಷ ಕುರಿಯರ್ ಸೇವೆ ಮೂಲಕ ವಿಶ್ವದಾದ್ಯಂತ ಸಾಗಿಸಲಾಗುತ್ತದೆ. ಹಲೀಮ್ ಅನ್ನು ಸಾಂಪ್ರದಾಯಿಕವಾಗಿ ದೊಡ್ಡ, ಕಟ್ಟಿಗೆಯಿಂದ ಉರಿಸಲಾದ ಕಡಾಯಿಗಳಲ್ಲಿ ತಯಾರಿಸಲಾಗುತ್ತದೆ.

ಸಾಂಪ್ರದಾಯಿಕವಾಗಿ, ಹಲೀಮ್ ಅನ್ನು ಮೊದಲು ರಾತ್ರಿಯಿಡಿ ಗೋಧಿ, ಬಾರ್ಲಿ ಮತ್ತು ಬೇಳೆಯನ್ನು ನೆನಸಿಟ್ಟು ತಯಾರಿಸಲಾಗುತ್ತದೆ. ಕೊರ್ಮಾ ಎಂದು ಕರೆಯಲ್ಪಡುವ ಒಂದು ಖಾರದ ಮಾಂಸದ ರಸವನ್ನು ಮಾಂಸವು ಮೃದುವಾಗುವವರೆಗೆ ತಯಾರಿಸಲಾಗುತ್ತದೆ. ಗೋಧಿ, ಬಾರ್ಲಿ ಮತ್ತು ಬೇಳೆಯನ್ನು ಉಪ್ಪಿನ ನೀರಿನಲ್ಲಿ ಮೃದುವಾಗುವವರೆಗೆ ಬೇಯಿಸಲಾಗುತ್ತದೆ. ಬೆಂದ ಗೋಧಿ, ಬಾರ್ಲಿ ಮತ್ತು ಬೇಳೆಯನ್ನು ಆಮೇಲೆ ಮಾಂಸದ ರಸದೊಂದಿಗೆ ಭಾರದ ಸೌಟಿನಿಂದ ಪೇಸ್ಟ್‌ನಂಥ ಸ್ನಿಗ್ಧತೆ ಬರುವವರೆಗೆ ಮಿಶ್ರಣಮಾಡಲಾಗುತ್ತದೆ. ಸಂಪೂರ್ಣ ಕ್ರಿಯೆಗೆ ಮುಗಿಯಲು ಸುಮಾರು ೬ ಗಂಟೆ ಹಿಡಿಯುತ್ತದೆ. ಆದರೆ, ಹಲೀಮ್‍ನ ತಯಾರಿ ವಿಭಿನ್ನ ಪ್ರದೇಶಗಳಲ್ಲಿ ಬದಲಾಗುತ್ತದೆ.

ಹಲೀಮ್ ಅನ್ನು ಕತ್ತರಿಸಿದ ಪುದೀನಾ, ನಿಂಬೆ ರಸ, ಕೊತ್ತಂಬರಿ, ಕರಿದ ಈರುಳ್ಳಿ, ಕತ್ತರಿಸಿದ ಶುಂಠಿ ಅಥವಾ ಹಸಿ ಮೆಣಸಿನಕಾಯಿಯಿಂದ ಅಲಂಕರಿಸಿ ಬಡಿಸಬಹುದು. ಪಾಕಿಸ್ತಾನದ ಕೆಲವು ಪ್ರದೇಶಗಳಲ್ಲಿ, ಹಲೀಮ್ ಅನ್ನು ನಾನ್‍ನೊಂದಿಗೆ ಅಥವಾ ಯಾವುದೇ ಬಗೆಯ ಬ್ರೆಡ್ ಅಥವಾ ಅನ್ನದೊಂದಿಗೆ ತಿನ್ನಲಾಗುತ್ತದೆ.

ಉಲ್ಲೇಖಗಳು

  

ಖಾದ್ಯ, ತಿನಿಸು
ಇಸಬು

ಇಸಬು ಚರ್ಮದ ಉರಿಯೂತವನ್ನು ಉಂಟುಮಾಡುವ ರೋಗಗಳ ಒಂದು ಗುಂಪು. ತುರಿಕೆ, ಕೆಂಪು ಚರ್ಮ ಮತ್ತು ಗಂದೆ ಈ ರೋಗಗಳ ಲಕ್ಷಣಗಳಾಗಿರುತ್ತವೆ. ಅಲ್ಪಾವಧಿಯ ಪ್ರಕರಣಗಳಲ್ಲಿ ಸಣ್ಣ ಬೊಕ್ಕೆಗಳು ಆಗಬಹುದು, ಮತ್ತು ದೀರ್ಘಾವಧಿಯ ಪ್ರಕರಣಗಳಲ್ಲಿ ಚರ್ಮವು ಗಟ್ಟಿಯಾಗಬಹುದು. ಒಳಗೊಂಡ ಚರ್ಮದ ಪ್ರದೇಶ ಸಣ್ಣ ಭಾಗದಿಂದ ಹಿಡಿದು ಇಡೀ ದೇಹದವರೆಗೆ ಬದಲಾಗಬಹುದು.

ಇಸಬು ಚರ್ಮದ ಸ್ಥಿತಿಗಳ ಒಂದು ಗುಂಪು. ಇದರಲ್ಲಿ ಆ್ಯಟಪಿ ಸಂಬಂಧಿ ಇಸಬು, ಅಲರ್ಜಿ ಸಂಬಂಧಿ ಸಂಪರ್ಕ ಇಸಬು, ಉದ್ರೇಕಕಾರಿ ಸಂಪರ್ಕ ಇಸಬು, ಮತ್ತು ಸ್ತಂಭನ ಇಸಬು ಸೇರಿವೆ. ಹಲವುವೇಳೆ ಇಸಬಿನ ನಿಖರ ಕಾರಣ ಅಸ್ಪಷ್ಟವಾಗಿರುತ್ತದೆ. ಪ್ರಕರಣಗಳಲ್ಲಿ ಕಿರಿಕಿರಿ/ಕೆರಳಿಕೆ, ಅಲರ್ಜಿ, ಮತ್ತು ಸಾಮಾನ್ಯವಲ್ಲದ ಸಿರೆಯ ಮೂಲಕ ಹರಿವಿನ ಸಂಯೋಜನೆ ಸೇರಿರಬಹುದು. ಇಸಬಿನ ಪ್ರಕಾರವನ್ನು ಸಾಮಾನ್ಯವಾಗಿ ವ್ಯಕ್ತಿಯ ಇತಿಹಾಸ ಮತ್ತು ಗಂದೆಯ ಸ್ಥಳದಿಂದ ನಿರ್ಧರಿಸಲಾಗುತ್ತದೆ. ಉದಾಹರಣೆಗೆ, ಹಲವುವೇಳೆ ಉದ್ರೇಕಕಾರಿ ಇಸಬು ಆಗಾಗ್ಗೆ ತಮ್ಮ ಕೈಗಳನ್ನು ಒದ್ದೆ ಮಾಡಿಕೊಳ್ಳುವ ಜನರಲ್ಲಿ ಉಂಟಾಗುತ್ತದೆ. ಅಲರ್ಜಿ ಸಂಬಂಧಿ ಸಂಪರ್ಕ ಇಸಬು ಚರ್ಮದಲ್ಲಿ ಅತಿಸಂವೇದನಶೀಲತಾ ಪ್ರತಿಕ್ರಿಯೆಯನ್ನು ಉಂಟುಮಾಡುವ ಅಲರ್ಜಿಕಕ್ಕೆ ಒಡ್ಡಿಕೆಯಿಂದ ಉಂಟಾಗುತ್ತದೆ.

ಆ್ಯಟಪಿ ಸಂಬಂಧಿ ಇಸಬಿನ ಚಿಕಿತ್ಸೆಯನ್ನು ಸಾಮಾನ್ಯವಾಗಿ ಆರ್ದ್ರಕಾರಿಗಳು ಮತ್ತು ಸ್ಟೀರಾಯ್ಡ್ ಕ್ರೀಮ್‍ಗಳಿಂದ ಮಾಡಲಾಗುತ್ತದೆ. ಸ್ಟೀರಾಯ್ಡ್ ಕ್ರೀಮ್‍ಗಳು ಸಾಮಾನ್ಯವಾಗಿ ಮಧ್ಯಮದಿಂದ ಹೆಚ್ಚು ಶಕ್ತಿಯದ್ದಾಗಿರಬೇಕು ಮತ್ತು ಅಡ್ಡಪರಿಣಾಮಗಳು ಆಗುವುದರಿಂದ ಇವನ್ನು ಒಂದು ಸಲಕ್ಕೆ ಎರಡು ವಾರಗಳಿಗಿಂತ ಕಡಿಮೆ ಸಮಯ ಬಳಸಬೇಕು. ಚರ್ಮದ ಸೋಂಕಿನ ಚಿಹ್ನೆಗಳಿದ್ದರೆ ಪ್ರತಿಜೀವಿಕಗಳು ಬೇಕಾಗಬಹುದು. ಸಂಪರ್ಕ ಇಸಬನ್ನು ಸಾಮಾನ್ಯವಾಗಿ ಅಲರ್ಜಿಕ ಅಥವಾ ಉದ್ರೇಕಕಾರಿಯನ್ನು ತಪ್ಪಿಸುವ ಮೂಲಕ ಇಲಾಜು ಮಾಡಲಾಗುತ್ತದೆ. ನಿದ್ದೆಬರಲು ಮತ್ತು ರಾತ್ರಿಸಮಯದ ಕೆರೆತವನ್ನು ಕಡಿಮೆಮಾಡಲು ಆ್ಯಂಟಿಹಿಸ್ಟಮಿನ್‍ಗಳು ನೆರವಾಗಬಹುದು.

ಇಸಬು ೨೦೧೫ರಲ್ಲಿ ಜಾಗತಿಕವಾಗಿ ೨೪೫ ಮಿಲಿಯ ಜನರನ್ನು ಬಾಧಿಸಿತ್ತು ಎಂದು ಅಂದಾಜುಮಾಡಲಾಗಿತ್ತು. ಆ್ಯಟಪಿ ಸಂಬಂಧಿ ಇಸಬು ಅತಿ ಸಾಮಾನ್ಯ ಪ್ರಕಾರದ್ದಾಗಿದ್ದು ಸಾಮಾನ್ಯವಾಗಿ ಬಾಲ್ಯದಲ್ಲಿ ಆರಂಭವಾಗುತ್ತದೆ. ಅಮೇರಿಕದಲ್ಲಿ ಇದು ಸುಮಾರು ೧೦-೩೦ ಶೇಕಡ ಜನರನ್ನು ಬಾಧಿಸುತ್ತದೆ. ಸಂಪರ್ಕ ಇಸಬು ಪುರುಷರಿಗಿಂತ ಮಹಿಳೆಯರಲ್ಲಿ ಎರಡು ಪಟ್ಟು ಹೆಚ್ಚು ಸಾಮಾನ್ಯವಾಗಿದೆ. ಅಲರ್ಜಿ ಸಂಬಂಧಿ ಸಂಪರ್ಕ ಇಸಬು ಸುಮಾರು ಶೇಕಡ ೭ರಷ್ಟು ಜನರನ್ನು ಯಾವುದೋ ಸಮಯದಲ್ಲಿ ಬಾಧಿಸುತ್ತದೆ.

ಉಲ್ಲೇಖಗಳು

ರೋಗಗಳು
ಛೋಲೆ ಭಟೂರೆ

ಛೋಲೆ ಭಟೂರೆ ಚನಾ ಮಸಾಲಾ (ಖಾರದ ಬಿಳಿ ಕಡಲೆ) ಮತ್ತು ಭಟೂರಾ (ಮೈದಾದಿಂದ ತಯಾರಿಸಲಾದ ಕರಿದ ಪೂರಿಯಂಥ ಖಾದ್ಯ) ಸಂಯೋಜನೆಯಾದ ಪಂಜಾಬಿ ಪಾಕಪದ್ಧತಿಯ ಒಂದು ಖಾದ್ಯ/ಭಕ್ಷ್ಯ.

ಛೋಲೆ ಭಟೂರೆಯನ್ನು ಹಲವುವೇಳೆ ಬೆಳಿಗ್ಗೆ ತಿಂಡಿಯಾಗಿ ತಿನ್ನಲಾಗುತ್ತದೆ, ಕೆಲವೊಮ್ಮೆ ಲಸ್ಸಿಯ ಜತೆಗೂಡಿಯೂ ತಿನ್ನಲ್ಪಡುತ್ತದೆ. ಆದರೆ ಇದು ಬೀದಿ ಆಹಾರವಾಗಿಯೂ ಇರಬಹುದು ಅಥವಾ ಸಂಪೂರ್ಣ ಊಟವಾಗಿಯೂ ಇರಬಹುದು, ಮತ್ತು ಜೊತೆಗೆ, ಉದಾಹರಣೆಗೆ, ಈರುಳ್ಳಿ ಚೂರುಗಳು, ಗಜ್ಜರಿ ಉಪ್ಪಿನಕಾಯಿ, ಹಸಿರು ಚಟ್ನಿ ಮತ್ತು ಉಪ್ಪಿನಕಾಯಿಯನ್ನೂ ಬಡಿಸಬಹುದು.

ಉಲ್ಲೇಖಗಳು

ಖಾದ್ಯ, ತಿನಿಸು
ನೋಟೀಸು

ನೋಟೀಸು ಎಂದರೆ ಒಬ್ಬ ಕಕ್ಷಿಗೆ ತಮ್ಮ ಹಕ್ಕುಗಳು, ಕರ್ತವ್ಯಗಳ ಮೇಲೆ ಪ್ರಭಾವ ಬೀರುವ ಕಾನೂನು ಪ್ರಕ್ರಿಯೆಯ ಅರಿವಿರಬೇಕು ಎಂಬ ಆವಶ್ಯಕತೆಯನ್ನು ವಿವರಿಸುವ ಕಾನೂನು ಸಂಬಂಧಿ ಪರಿಕಲ್ಪನೆ. ಹಲವಾರು ಪ್ರಕಾರದ ನೋಟೀಸುಗಳಿವೆ: ಸಾರ್ವಜನಿಕ ನೋಟೀಸು (ಅಥವಾ ಕಾನೂನಾತ್ಮಕ ನೋಟೀಸು), ವಾಸ್ತವಿಕ ನೋಟೀಸು, ರಚನಾತ್ಮಕ ನೋಟೀಸು, ಮತ್ತು ಸೂಚಿತ ನೋಟೀಸು.

ಸಾಮಾನ್ಯ ಕಾನೂನಿನಲ್ಲಿ, ನೋಟೀಸು ಕಾನೂನು ವಿಧಾನದಲ್ಲಿ ಮೂಲಭೂತ ತತ್ವವಾಗಿದೆ. ಈ ಸಂದರ್ಭದಲ್ಲಿ, ಕಾನೂನು ವಿಧಾನವು ಪ್ರತಿವಾದಿಗೆ ದೂರಿನಲ್ಲಿರುವ, ಅಥವಾ ಅಂತಹ ಇತರ ವಾದದಲ್ಲಿನ, ಆರೋಪಗಳನ್ನು ವಿಧ್ಯುಕ್ತವಾಗಿ ಸೂಚಿಸುತ್ತದೆ. ನೋಟೀಸು ಮೂಲಭೂತವಾಗಿರುವುದರಿಂದ, ಒಂದು ವಾದವು ಪ್ರತಿವಾದಿಗೆ ವಿಧ್ಯುಕ್ತವಾಗಿ ಸೂಚನೆ ನೀಡುವಲ್ಲಿ ವಿಫಲವಾದರೆ ನ್ಯಾಯಾಲಯವು ಆ ವಾದವನ್ನು ದೋಷಯುಕ್ತವೆಂದು ತೀರ್ಮಾನಿಸಬಹುದು.

ಒಂದು ಸಿವಿಲ್ ಪ್ರಕರಣದಲ್ಲಿ, ಹಾಜರಿ ಕರೆಯನ್ನು ನೀಡುವುದರ ಮೂಲಕ ಪ್ರತಿವಾದಿಯ ಮೇಲೆ ವೈಯಕ್ತಿಕ ಅಧಿಕಾರವನ್ನು ಪಡೆಯಲಾಗುತ್ತದೆ. ಹಾಜರಿ ಕರೆಯನ್ನು ವೈಯಕ್ತಿಕವಾಗಿ ತಲುಪಿಸುವ ಮೂಲಕ ಅಥವಾ ವ್ಯಕ್ತಿಗೆ ಅಥವಾ ವ್ಯಕ್ತಿಯ ಅಧಿಕೃತ ಏಜಂಟಿಗೆ ಲಿಖಿತ ಹಾಜರಿ ಆದೇಶದ ಮೂಲಕ ಕಾನೂನಾತ್ಮಕ ನೀಡಿಕೆಯನ್ನು ಸಾಧಿಸಬಹುದು. ಕಾನೂನಾತ್ಮಕ ನೀಡಿಕೆಯನ್ನು ಬದಲಿ ಸಾಧನಗಳಿಂದಲೂ ಮಾಡಬಹುದು; ಉದಾಹರಣೆಗೆ, ಅನೇಕ ನ್ಯಾಯವ್ಯಾಪ್ತಿಗಳಲ್ಲಿ, ಹಾಜರಿ ಕರೆಯನ್ನು ಪ್ರತಿವಾದಿಯ ನಿವಾಸ ಅಥವಾ ವ್ಯವಹಾರ ಸ್ಥಳದಲ್ಲಿ ಸೂಕ್ತ ವಯಸ್ಸು ಮತ್ತು ವಿವೇಚನೆಯಿರುವ ವ್ಯಕ್ತಿಗೆ ನೀಡಬಹುದು. ಸಂಸ್ಥೆಗಳ ಮೇಲೆ ಅಧಿಕಾರವನ್ನು ಹಲವುವೇಳೆ ಅಂತಹ ವಿಧಾನವನ್ನು ಪಡೆಯಲು ಅಧಿಕಾರವಿರುವ ಸರ್ಕಾರಿ ಸಂಸ್ಥೆಯ ಮೂಲಕ ಪಡೆಯಲಾಗುತ್ತದೆ.

ನ್ಯಾಯಾಲಯವು ಒಬ್ಬ ಹೊರ-ರಾಜ್ಯದ ಅಥವಾ ವಿದೇಶದ ಪ್ರತಿವಾದಿ ಮೇಲೆ ಹೊರ-ರಾಜ್ಯ ಸಂಬಂಧಿ ಕಾಯಿದೆ ಬಳಸಿ ವೈಯಕ್ತಿಕ ಅಧಿಕಾರವನ್ನು ಆಧರಿಸಿದರೆ, ನ್ಯಾಯಾಲಯವು ಎಚ್ಚರಿಕೆಯಿಂದ ಪ್ರತಿವಾದಿಗೆ ತಿಳಿಪಡಿಸಲು ಸಾಧನವನ್ನು ಆಯ್ಕೆ ಮಾಡಬೇಕಾಗುತ್ತದೆ, ಏಕೆಂದರೆ ನ್ಯಾಯವಾದ ಪ್ರಕ್ರಿಯೆಯ ನೋಟೀಸಿನ ಅಗತ್ಯವನ್ನು ಅನುಸರಿಸಬೇಕಾಗುತ್ತದೆ. ಕೆಲವೊಮ್ಮೆ ಇದನ್ನು ರಾಜ್ಯದಲ್ಲಿ ಸ್ಥಿತವಾಗಿರುವ ಪ್ರತಿವಾದಿಯ ಸೇವಾ ಏಜಂಟುಗಳು ಮಾಡುತ್ತಾರೆ. ಯಾವಾಗಲೂ ಹೊರರಾಜ್ಯದ ಪ್ರತಿವಾದಿಗಳನ್ನು ಸುಲಭವಾಗಿ ಪತ್ತೆಹಚ್ಚಲು ಆಗುವುದಿಲ್ಲವಾದ್ದರಿಂದ, ಕೆಲವು ರಾಜ್ಯ ಅಥವಾ ಸ್ಥಳೀಯ ಕಾನೂನುಗಳು ಪ್ರಕಟಣೆ ಮೂಲಕ ನೋಟೀಸು ನೀಡಿಕೆಗೆ ಅನುಮತಿಸಬಹುದು. ಇದರ ಒಂದು ಉದಾಹರಣೆಯೆಂದರೆ ಪ್ರತಿವಾದಿಯು ವಾಸಿಸುತ್ತಿದ್ದಾನೆ ಎಂದು ನಂಬಲಾದ ಸ್ಥಳದಲ್ಲಿ ಪ್ರಕಟಣೆಗೊಳ್ಳುವ ಸುದ್ದಿಪತ್ರಿಕೆಯಲ್ಲಿ ಮೊಕದ್ದಮೆಯ ನೋಟೀಸನ್ನು ಮುದ್ರಿಸುವುದು. ನ್ಯಾಯಾಲಯದಲ್ಲಿ ಪ್ರತಿವಾದಿಯು ಹಾಜರಾಗಲು ವಿಫಲವಾದರೆ ಅವನ ವಿರುದ್ಧ ಗೈರುಹಾಜರಿ ತೀರ್ಪು ಆಗುವ ಕಾರಣದಿಂದ, ನ್ಯಾಯವಾದ ಪ್ರಕ್ರಿಯೆಯನ್ನು ಪೂರೈಸಲು ಪ್ರತಿವಾದಿಗೆ ವಾಸ್ತವಿಕ ನೋಟೀಸನ್ನು ಕೊಡುವ ಮೊದಲು ಅಂತಹ ಕ್ರಮಗಳನ್ನು ಸಾಕಷ್ಟು ಲೆಕ್ಕಮಾಡಬೇಕಾಗುತ್ತದೆ.

ಕಾನೂನು ಪದಗಳು
ಭಟೂರಾ

ಭಟೂರಾ ಭಾರತೀಯ ಉಪಖಂಡದ ಒಂದು ಹಗುರವಾದ ಕರಿದ ಹುದುಗು ಬರಿಸಿದ ಬ್ರೆಡ್. ಇದರ ಪರ್ಯಾಯ ರೂಪಗಳಲ್ಲಿ ಆಲೂ ಭಟೂರಾ (ಆಲೂಗಡ್ಡೆ ತುಂಬಿದ ಭಟೂರಾ) ಮತ್ತು ಪನೀರ್ ಭಟೂರಾ (ಪನೀರ್ ತುಂಬಿದ ಭಟೂರಾ) ಸೇರಿವೆ. ಇದನ್ನು ಹಲವುವೇಳೆ ಕಡಲೆಯ ಮೇಲೋಗರವಾದ ಛೋಲೆಯೊಂದಿಗೆ ತಿನ್ನಲಾಗುತ್ತದೆ. ಇವೆರಡರಿಂದಲೇ ಸಾಂಪ್ರದಾಯಿಕ ತಿಂಡಿಯಾದ ಛೋಲೆ ಭಟೂರೆಗೆ ಆ ಹೆಸರು ಬಂದಿದೆ.

ಬಳಸುವ ಪದಾರ್ಥಗಳು
ಸಾಮಾನ್ಯ ಪಾಕವಿಧಾನದಲ್ಲಿ ಮೈದಾ, ಮೊಸರು, ತುಪ್ಪ ಅಥವಾ ಎಣ್ಣೆ, ಮತ್ತು ಮಡ್ಡಿ ಅಥವಾ ಹುದುಗು ಪುಡಿ ಸೇರಿವೆ. ಚೆನ್ನಾಗಿ ನಾದಿದ ನಂತರ, ಕಣಕವನ್ನು ಹುದುಗು ಬರಲು (ಉಬ್ಬಲು) ಬಿಡಲಾಗುತ್ತದೆ, ಮತ್ತು ನಂತರ ಅದರ ಸಣ್ಣ ಉಂಡೆಗಳನ್ನು ಮಾಡಿ ಕೈಯಿಂದ ತಟ್ಟಲಾಗುತ್ತದೆ ಅಥವಾ ಲಟ್ಟಣಿಗೆ ಬಳಸಿ ಲಟ್ಟಿಸಲಾಗುತ್ತದೆ. ಆ ಲಟ್ಟಿಸಿದ ಬ್ರೆಡ್ ಚೂರುಗಳನ್ನು ಸ್ವಲ್ಪ ಕಂದು ಬಣ್ಣ ಬಂದು, ಮೃದು, ಹಗುರವಾಗಿ ಉಬ್ಬುವವರೆಗೆ ಕರಿಯಲಾಗುತ್ತದೆ. ಇದು ಹಿಗ್ಗುವಂಥಿದ್ದು ಜಗಿಯಬೇಕಾಗುತ್ತದೆ.

ಇದರ ಕರಿಯದೇ ಇರುವ ರೂಪವೆಂದರೆ ಕುಲ್ಚಾ. ಇದನ್ನು ಹಂಚಿನ ಮೇಲೆ ಬೇಯಿಸಲಾಗುತ್ತದೆ ಮತ್ತು ಕೊತ್ತಂಬರಿ ಎಲೆಗಳಿಂದ ಅಲಂಕರಿಸಲಾಗುತ್ತದೆ. ಇದನ್ನು ಅದೇ ಕಣಕದಿಂದ ತಯಾರಿಸಲಾಗುತ್ತದೆ.

ಬಾಹ್ಯ ಕೊಂಡಿಗಳು
Bhatura recipe 
Bhatura recipe
http://www.tarladalal.com/Chole-Bhature-2810r

ಖಾದ್ಯ, ತಿನಿಸು
ಲೋಕ

ಲೋಕ ಎಂದರೆ ಪ್ರಪಂಚ/ಜಗತ್ತು ಎಂಬ ಅರ್ಥಕೊಡುವ ಒಂದು ಸಂಸ್ಕೃತ ಶಬ್ದ.

ಹಿಂದೂ ಸಂಪ್ರದಾಯ
ಪುರಾಣಗಳು ಮತ್ತು ಅಥರ್ವವೇದದಲ್ಲಿ, ಹದಿನಾಲ್ಕು ಲೋಕಗಳನ್ನು ಹೆಸರಿಸಲಾಗಿದೆ, ಏಳು ಮೇಲಿನ ಲೋಕಗಳು (ವ್ಯಾಹೃತಿಗಳು) ಮತ್ತು ಏಳು ಕೆಳಗಿನ ಲೋಕಗಳು (ಪಾತಾಳಗಳು), ಅವೆಂದರೆ ಮೇಲೆ ಭೂ, ಭುವಸ್, ಸ್ವರ, ಮಹಸ್, ಜನಸ್, ತಪಸ್, ಹಾಗೂ ಸತ್ಯ ಮತ್ತು ಕೆಳಗೆ ಅತಳ, ವಿತಳ, ಸುತಳ, ರಸಾತಳ, ತಲಾತಳ, ಮಹಾತಳ, ಪಾತಾಳ ಹಾಗೂ ನರಕ.

ಲೋಕ ಅಥವಾ ಲೋಕಗಳ ಪರಿಕಲ್ಪನೆ ವೈದಿಕ ಸಾಹಿತ್ಯದಲ್ಲಿ ವಿಕಸನಗೊಳ್ಳುತ್ತದೆ. ಅಲೆಮಾರಿ ಜನರಿಗೆ ಸ್ಥಳ ಅಥವಾ ಜಾಗ ಶಬ್ದವು ಹೊಂದಿರುವ ವಿಶೇಷ ಅರ್ಥಗಳಿಂದ ಪ್ರಭಾವಿತವಾಗಿ, ವೇದದಲ್ಲಿ ಲೋಕ ಶಬ್ದವು ಕೇವಲ ಸ್ಥಳ ಅಥವಾ ಜಗತ್ತು ಎಂಬ ಅರ್ಥ ಹೊಂದಿರಲಿಲ್ಲ, ಬದಲಾಗಿ ಒಂದು ಸಕಾರಾತ್ಮಕ ಮೌಲ್ಯವನ್ನು ಹೊಂದಿತ್ತು: ಅದು ಅದರದ್ದೇ ಆದ ಕಾರ್ಯದ ವಿಶೇಷ ಮೌಲ್ಯವಿರುವ ಧಾರ್ಮಿಕ ಅಥವಾ ಮಾನಸಿಕ ಆಸಕ್ತಿಯ ಸ್ಥಳ ಅಥವಾ ಸ್ಥಾನವಾಗಿತ್ತು.

ಹಾಗಾಗಿ, ಅತ್ಯಂತ ಮುಂಚಿನ ಸಾಹಿತ್ಯದಲ್ಲಿ 'ಲೋಕ' ಎಂಬ ಪರಿಕಲ್ಪನೆಯಲ್ಲಿ ಇಮ್ಮಡಿ ಅಂಶ ಅಂತರ್ಗತವಾಗಿತ್ತು; ಅದೆಂದರೆ, ದೈಶಿಕತೆಯ ಜೊತೆಗೆ ಸಹ ಅಸ್ತಿತ್ವದಲ್ಲಿ ಧಾರ್ಮಿಕ ಅಥವಾ ಮೋಕ್ಷ ಸಿದ್ಧಾಂತ ಸಂಬಂಧಿ ಅರ್ಥವಿತ್ತು. ಇದು ಸ್ಥಾನದ ಕಲ್ಪನೆಯಿಂದ ಸ್ವತಂತ್ರವಾಗಿರಬಲ್ಲದ್ದಾಗಿತ್ತು, ಅಂದರೆ ಒಂದು ಅಭೌತಿಕ ಮಹತ್ವವುಳ್ಳದ್ದು. ವೇದದಲ್ಲಿ ಲೋಕಗಳ ಅತ್ಯಂತ ಸಾಮಾನ್ಯ ಬ್ರಹ್ಮಾಂಡ ಸಂಬಂಧಿ ಪರಿಕಲ್ಪನೆ ತ್ರೈಲೋಕ್ಯ ಅಥವಾ ಮೂರು ಲೋಕಗಳದ್ದಾಗಿತ್ತು: ಆ ಮೂರು ಲೋಕಗಳೆಂದರೆ ಭೂಮಿ, ಆಕಾಶ ಮತ್ತು ಸ್ವರ್ಗ. ಈ ಮೂರರಿಂದ ಬ್ರಹ್ಮಾಂಡವಾಗುತ್ತಿತ್ತು. ಹೀಗೆಂದು ವಿದ್ವಾಂಸೆ ಡೆಬೋರಾ ಸೊಯಿಫ಼ರ್ ಅವರ ಅಭಿಪ್ರಾಯವಾಗಿದೆ.

ಉಲ್ಲೇಖಗಳು

ಹಿಂದೂ ವಿಶ್ವವಿಜ್ಞಾನ
ರ‌್ಯಾಂಡ್ ಪೌಲ್

ರಾಂಡಲ್ ಹೊವಾರ್ಡ್ ರಾಂಡ್ ಪಾಲ್ (ಜನನ ಜನವರಿ 7, 1963) ಕೆಂಟುಕಿ ಯಿಂದ ಜೂನಿಯರ್ ಯುನೈಟೆಡ್ ಸ್ಟೇಟ್ಸ್ ಸೆನೆಟರ್ ಆಗಿ ಸೇವೆ ಸಲ್ಲಿಸಿದ ಅಮೆರಿಕಾದ ರಾಜಕಾರಣಿ ಮತ್ತು ವೈದ್ಯರಾಗಿದ್ದಾರೆ,ಅವರು ಟೆಕ್ಸಾಸ್ನ ಮಾಜಿ ಯು.ಎಸ್. ಪ್ರತಿನಿಧಿ ರಾನ್ ಪೌಲ್ ರವರ ಮಗ.

ಪೆನ್ಸಿಲ್ವೇನಿಯಾದ ಪಿಟ್ಸ್ಬರ್ಗ್ನಲ್ಲಿ ಜನಿಸಿದ ಪಾಲ್ ಅವರು ಬೇಯ್ಲರ್ ವಿಶ್ವವಿದ್ಯಾನಿಲಯಕ್ಕೆ ಸೇರಿದರು ಮತ್ತು ಡ್ಯುಕ್ ಯೂನಿವರ್ಸಿಟಿ ಸ್ಕೂಲ್ ಆಫ್ ಮೆಡಿಸಿನ್ ಪದವಿ ಪಡೆದಿದ್ದಾರೆ.ಪಾಲ್ ನೇತ್ರಶಾಸ್ತ್ರವನ್ನು 1993 ರಲ್ಲಿ ಬೌಲಿಂಗ್ ಗ್ರೀನ್, ಕೆಂಟುಕಿಯಲ್ಲಿ ಅಭ್ಯಾಸ ಮಾಡಲು ಪ್ರಾರಂಭಿಸಿದರು ಮತ್ತು ಡಿಸೆಂಬರ್ 2007 ರಲ್ಲಿ ತನ್ನ ಸ್ವಂತ ಕ್ಲಿನಿಕ್ ಅನ್ನು ಸ್ಥಾಪಿಸಿದರು.ಅವರ ಜೀವನದುದ್ದಕ್ಕೂ, ಅವರು ತಮ್ಮ ತಂದೆಯ ಪ್ರಚಾರ ಮಾದಿದ್ದಾರೆ

2010 ರಲ್ಲಿ ಯುನೈಟೆಡ್ ಸ್ಟೇಟ್ಸ್ ಸೆನೆಟ್ನಲ್ಲಿ ಸ್ಥಾನ ಪಡೆಯಲು ಅವರು ರಾಜಕೀಯಕ್ಕೆ ಪ್ರವೇಶಿಸಿದರು.ರಿಪಬ್ಲಿಕನ್ ಪಕ್ಷದವರು ಪಾಲ್ ಸ್ವತಃ ಸಾಂವಿಧಾನಿಕ ಸಂಪ್ರದಾಯವಾದಿಯಾಗಿದ್ದಾರೆ ಮತ್ತು ಟೀ ಪಾರ್ಟಿ ಚಳುವಳಿಯ ಬೆಂಬಲಿಗರಾಗಿದ್ದಾರೆ.ಅವರು ಸಮತೋಲಿತ ಬಜೆಟ್ ತಿದ್ದುಪಡಿ, ಅವಧಿ ಮಿತಿ, ಮತ್ತು ಗೌಪ್ಯತಾ ಸುಧಾರಣೆಗೆ ಸಲಹೆ ನೀಡಿದ್ದಾರೆ.ಏಪ್ರಿಲ್ 7, 2015 ರಂದು, 2016 ರ U.S. ಅಧ್ಯಕ್ಷೀಯ ಚುನಾವಣೆಯಲ್ಲಿ ಪೌಲ್ ರಿಪಬ್ಲಿಕನ್ ನಾಮನಿರ್ದೇಶನಕ್ಕಾಗಿ ತಮ್ಮ ಉಮೇದುವಾರಿಕೆಯನ್ನು ಘೋಷಿಸಿದರು. ಆಯೋವಾ ಸಭೆಗಳಲ್ಲಿ 12 ರಿಪಬ್ಲಿಕನ್ ಅಭ್ಯರ್ಥಿಗಳ ಐದನೇ ಸ್ಥಾನದಲ್ಲಿ ಮುಗಿದ ಕೆಲವೇ ದಿನಗಳಲ್ಲಿ ಫೆಬ್ರವರಿ 3, 2016 ರಂದು ಅವರು ತಮ್ಮ ಕಾರ್ಯಾಚರಣೆಯನ್ನು ಸ್ಥಗಿತಗೊಳಿಸಿದರು.

ಆರಂಭಿಕ ಜೀವನ 
ರಾಂಡಲ್ ಹೊವಾರ್ಡ್ ಪಾಲ್ ಪೆನ್ಸಿಲ್ವಾನಿಯಾದ ಪಿಟ್ಸ್ಬರ್ಗ್ನಲ್ಲಿ ಜನವರಿ 7, 1963 ರಂದು ಕ್ಯಾರೊಲ್ (ನೀ ವೆಲ್ಸ್) ಮತ್ತು ರಾನ್ ಪಾಲ್ ಅವರು ರಾಜಕಾರಣಿ ಮತ್ತು ವೈದ್ಯರಾಗಿದ್ದರು.ಅವರ ತಂದೆ ಟೆಕ್ಸಾಸ್ನಿಂದ ಯು.ಎಸ್. ಪ್ರತಿನಿಧಿಯಾಗಿದ್ದರು ಐದನೆಯ ಮಗುವಾಗಿದ್ದ ರೊನಾಲ್ಡ್ "ರೋನಿ" ಪಾಲ್ ಜೂನಿಯರ್, ಲೋರಿ ಪಾಲ್ ಪೆಯಾಟ್, ರಾಬರ್ಟ್ ಪಾಲ್ ಮತ್ತು ಜಾಯ್ ಪಾಲ್-ಲೆಬ್ಲಾಂಕ್ ಅವರ ಸಹೋದರರು.

ಪಾಲ್ ಕುಟುಂಬವು ಟೆಕ್ಸಾಸ್ನ ಲೇಕ್ ಜ್ಯಾಕ್ಸನ್ಗೆ 1968 ರಲ್ಲಿ ಸ್ಥಳಾಂತರಗೊಂಡಿತು, ಅಲ್ಲಿ ಅವನು ಬೆಳೆದ  ಮತ್ತು ಅಲ್ಲಿ ಅವರ ತಂದೆ ವೈದ್ಯಕೀಯ ಅಭ್ಯಾಸವನ್ನು ಪ್ರಾರಂಭಿಸಿದ ಮತ್ತು ಸಮಯದವರೆಗೆ ಬ್ರಾಜೋರಿಯಾ ಕೌಂಟಿಯ ಏಕೈಕ ಪ್ರಸೂತಿ  ತಜ್ಞರಾಗಿದ್ದರು.
ರಾಂಡ್ 13 ವರ್ಷದವನಾಗಿದ್ದಾಗ, ಅವರ ತಂದೆ ಯುನೈಟೆಡ್ ಸ್ಟೇಟ್ಸ್ ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್ಗೆ ಆಯ್ಕೆಯಾದರು. ಅದೇ ವರ್ಷ, ಪಾಲ್ 1976 ರ ರಿಪಬ್ಲಿಕನ್ ನ್ಯಾಷನಲ್ ಕನ್ವೆನ್ಷನ್ಗೆ ಹಾಜರಿದ್ದರು, ಅಲ್ಲಿ ಅವರ ತಂದೆ ರೊನಾಲ್ಡ್ ರೀಗನ್ ಟೆಕ್ಸಾಸ್ ನಿಯೋಗಕ್ಕೆ ನೇತೃತ್ವ ವಹಿಸಿದರು. ಕಿರಿಯ ಪೌಲ್ ಆಗಾಗ್ಗೆ ತನ್ನ ತಂದೆಯ ಕಾಂಗ್ರೆಷನಲ್ ಆಫೀಸ್ನಲ್ಲಿ ನಿಲುಗಡೆಯಾದ ಬೇಸಿಗೆ ರಜಾದಿನಗಳನ್ನು ಕಳೆದನು.ತನ್ನ ಹದಿಹರೆಯದ ವರ್ಷಗಳಲ್ಲಿ, ಪೌಲ್ ತನ್ನ ತಂದೆಗೆ ಗೌರವಾನ್ವಿತರಾಗಿದ್ದಾರೆಂದು ಆಸ್ಟ್ರಿಯನ್ ಆರ್ಥಿಕತಜ್ಞರನ್ನು ಅಧ್ಯಯನ ಮಾಡಿದರು, ಅಲ್ಲದೇ ವಸ್ತುನಿಷ್ಠ ತತ್ತ್ವಜ್ಞಾನಿ ಐನ್ ರಾಂಡ್ರ ಬರಹಗಳು.  ಪಾಲ್ ಬ್ರೆಝೊಸ್ವುಡ್ ಹೈಸ್ಕೂಲ್ಗೆ ಹೋದರು ಮತ್ತು ಈಜು ತಂಡದಲ್ಲಿದ್ದರು ಮತ್ತು ಫುಟ್ಬಾಲ್ ತಂಡದಲ್ಲಿ ರಕ್ಷಣಾತ್ಮಕ ಹಿಂಭಾಗವನ್ನು ಆಡಿದರು

ಪಾಲ್ 1981 ರಿಂದ ಬೇಸಿಗೆಯಲ್ಲಿ 1984 ರವರೆಗೂ ಬೇಯ್ಲರ್ ವಿಶ್ವವಿದ್ಯಾನಿಲಯಕ್ಕೆ ಹಾಜರಿದ್ದರು ಮತ್ತು ಆನರ್ಸ್ ಪ್ರೋಗ್ರಾಂನಲ್ಲಿ ಸೇರಿಕೊಂಡರು.ಅವರು ಬೇಯ್ಲರ್ನಲ್ಲಿ ಕಳೆದ ಸಮಯದಲ್ಲಿ, ಅವರು ಈಜು ತಂಡ ಮತ್ತು ಯಂಗ್ ಕನ್ಸರ್ವೇಟಿವ್ಸ್ ಆಫ್ ಟೆಕ್ಸಾಸ್ನಲ್ಲಿ ತೊಡಗಿದ್ದರು ಮತ್ತು ದಿ ನೋಝ್ ಬ್ರದರ್ಹುಡ್ ಎಂಬ ರಹಸ್ಯ ಸಂಘಟನೆಯ ಸದಸ್ಯರಾಗಿದ್ದರು.  ಅವರು ನಿಯಮಿತವಾಗಿ ದಿ ಬೇಯ್ಲರ್ ಲರಿಯತ್ ವಿದ್ಯಾರ್ಥಿ ವೃತ್ತಪತ್ರಿಕೆಗೆ ಕೊಡುಗೆ ನೀಡಿದರು. ತನ್ನ ತಂದೆಯ ಅಲ್ಪ ಪದವಿಯನ್ನು ಡ್ಯೂಕ್ ಯೂನಿವರ್ಸಿಟಿ ಸ್ಕೂಲ್ ಆಫ್ ಮೆಡಿಸಿನ್ಗೆ ಒಪ್ಪಿಕೊಂಡಾಗ, ಬೇಯರ್ಲರ್ ತನ್ನ ಬಾಕಲೌರಿಯೇಟ್ ಪದವಿಯನ್ನು ಪೂರ್ಣಗೊಳಿಸದೆ ಬೇಯ್ಲರ್ನಿಂದ ಹೊರಬಂದರು, ಆ ಸಮಯದಲ್ಲಿ, ಪದವಿಪೂರ್ವ ಪದವಿಗೆ ಪದವಿಪೂರ್ವ ಪದವಿ ಅಗತ್ಯವಿರಲಿಲ್ಲ ಶಾಲೆ. ಅವರು 1988 ರಲ್ಲಿ ಎಮ್ಡಿ ಪದವಿ ಪಡೆದರು ಮತ್ತು 1993 ರಲ್ಲಿ ಅವರ ರೆಸಿಡೆನ್ಸಿ ಪೂರ್ಣಗೊಳಿಸಿದರು.

ಬಾಹ್ಯ ಕೊಂಡಿಗಳು

External links 

 Senator Rand Paul official U.S. Senate site

 Rand Paul for President campaign site

ಉಲ್ಲೇಖಗಳು
ಕಡಿಬಂಡೆ

ಭೂಗೋಳ ಶಾಸ್ತ್ರ ಮತ್ತು ಭೂವಿಜ್ಞಾನದಲ್ಲಿ, ಕಡಿಬಂಡೆ ಎಂದರೆ ಒಂದು ಲಂಬರೇಖೆಯ, ಅಥವಾ ಬಹುತೇಕವಾಗಿ ಲಂಬರೇಖೆಯ, ಬಂಡೆ ಒಡ್ಡಿಕೆ. ಶಿಥಿಲಗೊಳ್ಳುವಿಕೆ ಮತ್ತು ಸವೆತ ಪ್ರಕ್ರಿಯೆಗಳಿಂದ ಸವೆತದ ಭೂರೂಪಗಳಾಗಿ ಕಡಿಬಂಡೆಗಳ ರಚನೆಯಾಗುತ್ತದೆ. ಕಡಿಬಂಡೆಗಳು ಕರಾವಳಿಗಳ ಮೇಲೆ, ಪರ್ವತ ಪ್ರದೇಶಗಳಲ್ಲಿ, ಇಳಿಜಾರುಗಳಲ್ಲಿ ಮತ್ತು ನದಿಗಳ ಉದ್ದದಲ್ಲಿ ಸಾಮಾನ್ಯವಾಗಿರುತ್ತವೆ. ಸಾಮಾನ್ಯವಾಗಿ ಶಿಥಿಲಗೊಳ್ಳುವಿಕೆ ಮತ್ತು ಸವೆತಕ್ಕೆ ನಿರೋಧ ಒಡ್ಡುವ ಬಂಡೆಯಿಂದ ಕಡಿಬಂಡೆಗಳ ರಚನೆಯಾಗುತ್ತವೆ. ಕಡಿಬಂಡೆಗಳಾಗಿ ರೂಪವಾಗುವ ಹೆಚ್ಚು ಸಾಧ್ಯತೆಯುಳ್ಳ ಮಡ್ಡಿ ಶಿಲೆಗಳಲ್ಲಿ ಮರಳುಗಲ್ಲು, ಸುಣ್ಣ ಕಲ್ಲು, ಸೀಮೆಸುಣ್ಣ, ಮತ್ತು ಡೋಲಮೈಟ್ ಸೇರಿವೆ. ಗ್ರಾನೈಟ್ ಮತ್ತು ಬ್ಯಾಸಾಲ್ಟ್‌ನಂತಹ ಅಗ್ನಿಶಿಲೆಗಳು ಕೂಡ ಹಲವುವೇಳೆ ಕಡಿಬಂಡೆಗಳನ್ನು ರಚಿಸುತ್ತವೆ.

ಇಳಿಜಾರು ಮುಖವು ಭೂ ಸ್ತರಭಂಗ ಅಥವಾ ಭೂ ಕುಸಿತದ ಚಲನೆಯಿಂದ, ಅಥವಾ ಭಿನ್ನ ಗಡಸುತನದ ಶಿಲಾಪದರಗಳ ಭೇದಾತ್ಮಕ ಸವೆತದಿಂದ ರೂಪಗೊಳ್ಳುವ ಒಂದು ಬಗೆಯ ಕಡಿಬಂಡೆ.

ಬಹುತೇಕ ಕಡಿಬಂಡೆಗಳು ತಮ್ಮ ತಳಹದಿಯಲ್ಲಿ ಯಾವುದೋ ರೂಪದ ಸಣ್ಣ ಕಲ್ಲುಗಳ ಇಳಿಜಾರನ್ನು ಹೊಂದಿರುತ್ತವೆ. ಶುಷ್ಕ ಪ್ರದೇಶಗಳಲ್ಲಿ ಅಥವಾ ಎತ್ತರದ ಕಡಿಬಂಡೆಗಳ ಕೆಳಗೆ, ಸಾಮಾನ್ಯವಾಗಿ ಪತನವಾದ ಬಂಡೆಯ ಒಡ್ಡಿಕೊಂಡ ಬೆರಕೆ ಇರುತ್ತದೆ. ಹೆಚ್ಚು ಆರ್ದ್ರತೆಯ ಪ್ರದೇಶಗಳಲ್ಲಿ, ಓರೆ ಕಲ್ಲುರಾಶಿಯನ್ನು ಮಣ್ಣಿನ ಇಳಿಜಾರು ಮಸುಕುಗೊಳಿಸಬಹುದು. ಅನೇಕ ಕಡಿಬಂಡೆಗಳು ಉಪನದಿ ಜಲಪಾತಗಳು ಅಥವಾ ಬಂಡೆ ಮರೆಗಳನ್ನು ಮುಖ್ಯಲಕ್ಷಣವಾಗಿ ಹೊಂದಿರುತ್ತವೆ. ಕೆಲವೊಮ್ಮೆ ಕಡಿಬಂಡೆಯು ಪರ್ವತ ಶ್ರೇಣಿಯ ಕೊನೆಯಲ್ಲಿ ಕಿರಿದಾಗಿ ರಚನೆಯಾಗಿರುತ್ತದೆ, ಮತ್ತು ಚಹಾ ಮೇಜು ರಚನೆಗಳು ಅಥವಾ ಇತರ ಬಗೆಯ ಬಂಡೆ ಕಂಬಗಳು ಉಳಿದುಕೊಂಡಿರುತ್ತವೆ. ಕರಾವಳಿ ಸವೆತವು ಕಿರಿದಾಗುತ್ತ ಹೋಗುವ ಕರಾವಳಿಯ ಉದ್ದಕ್ಕೆ ಸಮುದ್ರ ಕಡಿಬಂಡೆಗಳ ರಚನೆಗೆ ಕಾರಣವಾಗಬಹುದು.

ಒಂದು ಕಡಿಬಂಡೆಯು ನಿಖರವಾಗಿ ಲಂಬವಾಗಿರಬೇಕೆಂಬುದೇನಿಲ್ಲ ಎಂಬ ವಾಸ್ತವಾಂಶವನ್ನು ಪರಿಗಣಿಸಿ, ಒಂದು ನಿರ್ದಿಷ್ಟ ಇಳಿಜಾರು ಕಡಿಬಂಡೆಯೋ ಅಲ್ಲವೋ ಮತ್ತು ನಿರ್ದಿಷ್ಟ ಇಳಿಜಾರಿನ ಎಷ್ಟು ಪ್ರಮಾಣವನ್ನು ಕಡಿಬಂಡೆಯಾಗಿ ಪರಿಗಣಿಸಬೇಕು ಎಂಬ ಬಗ್ಗೆ ಅಸ್ಪಷ್ಟತೆ ಇರಬಹುದು. ಉದಾಹರಣೆಗೆ, ಅತಿ ಕಡಿದಾದ ಇಳಿಜಾರಿನ ಮೇಲಿನ ನಿಜವಾಗಿಯೂ ಲಂಬವಾದ ಬಂಡೆ ಗೋಡೆಯನ್ನು ಪರಿಗಣಿಸಿದಾಗ, ಒಬ್ಬರು ಕೇವಲ ಬಂಡೆ ಗೋಡೆಯನ್ನು ಅಥವಾ ಎಲ್ಲದರ ಸಂಯೋಜನೆಯನ್ನು ಕಡಿಬಂಡೆ ಎಂದು ಪರಿಗಣಿಸಬಹುದು. ಹಾಗಾಗಿ ಕಡಿಬಂಡೆಗಳ ಪಟ್ಟಿ ಮಾಡುವುದು ಮೂಲಸ್ವರೂಪವಾಗಿ ಅನಿರ್ದಿಷ್ಟವಾಗಿದೆ.

ಭೂಮಿಯ ಮೇಲಿನ ಅತ್ಯಂತ ದೊಡ್ಡ ಕಡಿಬಂಡೆಗಳಲ್ಲಿ ಕೆಲವು ನೀರಿನಡಿ ಕಂಡುಬರುತ್ತವೆ. ಉದಾಹರಣೆಗೆ, ಕರ್ಮಾಡೆಕ್ ಕಂದಕದ ಒಳಗೆ ಕುಳಿತುಕೊಂಡಿರುವ ಒಂದು ಪರ್ವತ ಶ್ರೇಣಿಯಲ್ಲಿ ೪,೨೫೦ ಮೀ. ಹರವಿನಲ್ಲಿ ಒಂದು ೮,೦೦೦ ಮೀಟರ್ ಕುಸಿತವನ್ನು ಕಾಣಬಹುದು.

ಭೂರೂಪಗಳು
ಭಲ್ಲಾ

ಭಲ್ಲಾ ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಲಘು ಆಹಾರ; ಉತ್ತರ ಭಾರತ ಮತ್ತು ಪಾಕಿಸ್ತಾನದಲ್ಲಿ ಇದನ್ನು ಚಾಟ್ ಅಂಗಡಿಗಳಲ್ಲಿ ಮತ್ತು ಗೂಡಂಗಡಿಗಳಲ್ಲಿ ಮಾರಾಟ ಮಾಡಲಾಗುತ್ತದೆ, ವಿಶೇಷವಾಗಿ ಭಾರತೀಯ ಉಪಖಂಡದಾದ್ಯಂತ. ಅವರೇಕಾಯಿಯ ಪೇಸ್ಟ್ ಅನ್ನು ಸಂಬಾರ ಪದಾರ್ಥಗಳೊಂದಿಗೆ ಸೇರಿಸಲಾಗುತ್ತದೆ. ನಂತರ ಇದನ್ನು ಕ್ರೋಕೆಟ್‍ಗಳನ್ನು ತಯಾರಿಸಲು ಎಣ್ಣೆಯಲ್ಲಿ ಕರಿಯಲಾಗುತ್ತದೆ. ನಂತರ ಇವುಗಳನ್ನು ಮೊಸರು, ಸ್ಞೌಠ್ ಚಟ್ನಿ (ಒಣ ಶುಂಠಿ ಮತ್ತು ಹುಣಸೆ ರಸ) ಹಾಗೂ ಸಂಬಾರ ಪದಾರ್ಥಗಳಿಂದ ಅಲಂಕರಿಸಲಾಗುತ್ತದೆ. ಆಲೂ ಟಿಕ್ಕಿಯಿಂದ ಭಿನ್ನವಾಗಿ ಭಲ್ಲಾವನ್ನು ಸಾಮಾನ್ಯವಾಗಿ ತಣ್ಣಗೆ ಬಡಿಸಲಾಗುತ್ತದೆ.

ಖಾದ್ಯ, ತಿನಿಸು
ಆಲೂ ಚಾಟ್

ಆಲೂ ಚಾಟ್ ಭಾರತೀಯ ಉಪಖಂಡದಿಂದ ಹುಟ್ಟಿಕೊಂಡ ಒಂದು ಬೀದಿ ಆಹಾರದ ಹೆಸರಾಗಿದೆ. ಇದು ಉತ್ತರ ಭಾರತ, ಪಾಕಿಸ್ತಾನ, ಮತ್ತು ಸಿಲ್ಹೆಟ್ ಹಾಗೂ ಪಶ್ಚಿಮ ಬಂಗಾಳದ ಭಾಗಗಳಲ್ಲಿಯೂ ಜನಪ್ರಿಯವಾಗಿದೆ. ಇದನ್ನು ಆಲೂಗಡ್ಡೆ ಚೂರುಗಳನ್ನು ಎಣ್ಣೆಯಲ್ಲಿ ಕರಿದು, ನಂತರ ಸಂಬಾರ ಪದಾರ್ಥಗಳು ಮತ್ತು ಚಟ್ನಿಯನ್ನು ಸೇರಿಸಿ ತಯಾರಿಸಲಾಗುತ್ತದೆ.

ಇದನ್ನು ಲಘು ಆಹಾರವಾಗಿ, ಪಕ್ಕ ಖಾದ್ಯವಾಗಿ ಅಥವಾ ಹಗುರ ಊಟವಾಗಿ ಬಡಿಸಬಹುದು. ಇದನ್ನು ಚೌಕಾಕಾರದ ಚೂರುಗಳಾಗಿ ಕತ್ತರಿಸಿಕೊಂಡ ಬೇಯಿಸಿದ ಮತ್ತು ಕರಿದ ಆಲೂಗಡ್ಡೆಯಿಂದ ತಯಾರಿಸಲಾಗುತ್ತದೆ. ಚಾಟ್ ಮಸಾಲಾದ ಜೊತೆಗೆ ಬಡಿಸಲಾಗುತ್ತದೆ. ಇದು ಬಹುಮುಖಿ ಖಾದ್ಯವಾಗಿದ್ದು ಅನೇಕ ಪ್ರಾದೇಶಿಕ ರೂಪಗಳನ್ನು ಹೊಂದಿದೆ. ಚಾಟ್ ಶಬ್ದ ಹಿಂದಿಯ ಚಾಟ್‍ನಾ ಶಬ್ದದಿಂದ ವ್ಯುತ್ಪನ್ನವಾಗಿದೆ ಮತ್ತು ಇದರರ್ಥ ರುಚಿ ನೋಡುವುದು. ಹಾಗಾಗಿ, ಆಲೂ ಚಾಟ್ ಅಂದರೆ ಖಾರದ ಆಲೂಗಡ್ಡೆ ಖಾದ್ಯ.

ಉಲ್ಲೇಖಗಳು

ಖಾದ್ಯ, ತಿನಿಸು